16 Mainan Kanak-Kanak DIY Yang Boleh Buat Anak Anda Terleka

Mainan tidak semestinya yang mahal-mahal belaka. Kalau ada duit lebih, tidak salah untuk membelikan anak permainan Fisher’s Price. Namun, kriteria yang penting ialah yang dapat membantu pembesaran fizikal dan minda, selain disukai oleh anak.
Selain dari faktor fungsi permainan itu sendiri, harga juga memainkan peranan yang penting untuk ibu-bapa yang berpendapatan sederhana.

Mainan kanak-kanak yang murah
Oleh itu, ibu-bapa perlu kreatif. Cuba permainan ‘DIY‘ seperti ini yang cuma memerlukan modal tidak sampai RM10!
1. Bubble-wrap

Cuma guna ‘bubble-wrap‘ dari lebihan ‘packaging’, ajak anak buat seni yang tersendiri

2. Jenga DIY

Tak perlu beli Jenga mahal-mahal, boleh buat sendiri. Bila anak mengamuk dan baling, juga tidak akan mencederakan sesiapa.

3. Fur-sticks

Memang ‘confirm‘ anak anda akan leka main benda begini. Mana nak cari fur-sticks ni?
Cuba cari di mana-mana kedai alatulis. Mesti ada jual punya.
Foto Kredit: saatakukaupilih.blogspot.com
Adlil Rajiah juga ada buat permainan fur-sticks dengan penapis sayur untuk anak dia.

4. Khemah dalam rumah

Ala-ala ‘camping’ di hutan kononnya (Yang ini mahal sedikit kerana kena beli khemah). Kalau nak yang murah, pakai selimut pun boleh.

5. Ping-pong belon

Main ‘ping-pong’ belon yang besar. Kalau dua-dua lelaki, silap-silap boleh gaduh!

6. Lumba guli guna ‘noodle‘

Beli ‘noodle‘ yang orang buat berenang dan belah dua. Boleh lawan lumba guli!

7. Papan gelongsor

Baru beli peti sejuk baru dan ada kotak? Cuba buat gelongsor dalam rumah yang akan buat anak-anak ketawa! Mainlah sampai kertas tebal itu jadi lembik.

8. Ikat benang

Konon-konon macam nak lepaskan diri dari laser yang berbahaya
9. Racing track

Anak suka main kereta mainan? Nah, cuba buat trek dengan sellotape yang hanya bermodalkan beberapa ringgit sahaja. Sesuai dengan anak lelaki. Mesti mulut dia tak berhenti berbunyi.
Foto Kredit: saatakukaupilih.blogspot.com
Sama idea dengan Adlil Rajiah juga.

10. Toilet paper roll

Hanya lekat di dinding. Nampak mudah dan ‘simple‘, tapi percayalah, anak anda akan sibuk main benda ni siang malam!

(Tambahan): Mainan kanak-kanak versi Malaysia
Kita sudah lihat 2 idea Adlil Rajiah di atas. Ada beberapa lagi idea hebat dari beliau yang boleh dikongsikan di sini.
Terima kasih kerana sudi berkongsi idea mainan kanak-kanak untuk anaknya sendiri, Haikal. Pada pendapat kami, semua permainan ini tidak perlu belanja yang besar.
11. Ring tower / Colour block
Foto Kredit: saatakukaupilih.blogspot.com
Mudah sahaja. Susun yang besar di bawah dan yang kecil di atas.

12. Fur-balls
Foto Kredit: saatakukaupilih.blogspot.com
Ini pun mudah juga. Cuma beli fur-balls dan biarkan anak berimaginasi dengan warna. Tentu dia tidak senang duduk bila nampak warna-warna bercampur.

13. Batang aiskrim
Foto Kredit: saatakukaupilih.blogspot.com
Warnakan dulu batang aiskrim mengikut warna yang anak tahu. Sambil-sambil dia sorting colour, dia boleh kukuhkan pengetahuan tentang warna.

14. Biji manik
Foto Kredit: saatakukaupilih.blogspot.com
Satu lagi permainan untuk asingkan warna. Cuma hati-hati, tengok anak sentiasa. Takut dia masukkan biji-biji manik dalam mulut pula.

15. Penyepit baju
Foto Kredit: saatakukaupilih.blogspot.com
Sepit baju pun boleh jadi mainan kanak-kanak? Tentu sekali.
Bila dapat main sepit-sepit, lebih-lebih lagi yang berwarna, mesti terleka.
16. Getah ikat rambut (Hair band)
Foto Kredit: saatakukaupilih.blogspot.com
Biasanya, getah ikat rambut main campak-campak dan bersepah di rumah. Apa kata kita beli satu bundle yang ada banyak warna, cuba bagi anak main. Idea yang sangat menarik!
Akhir kata
Tidak perlu beri barang-barang yang mahal untuk anak-anak. Bukan wang atau harga yang menjadi ukuran, tetapi nikmat dalam bermain.
Bila kanak-kanak sibuk dan leka bermain, ibu juga senang untuk buat kerja rumah yang lain.
Semoga berjaya!
Sumber: ViralNova dan saatakukaupilih


10 Mainan Untuk Galakkan Pertuturan & Tingkatkan Bahasa Anak

Bermain adalah satu aktiviti menyeronokkan bagi kanak-kanak dan dengan bermain ia juga boleh membantu mereka mempelajari bahasa dan pertuturan anak-anak. Bagi ibu bapa yang tidak tahu, sebenarnya kemahiran bermain merupakan sebahagian daripada kemahiran pra-pertuturan si kecil.
Jadi, berikut merupakan antara 10 mainan untuk galakkan pertuturan dan bahasa anak seperti perkongsian Puan Hanis Athirah Rusli di laman Facebooknya. Jom tengok mainan apa yang ada…

Baca juga: Jangan Biasakan Trend Bawa Bayi Tengok Wayang, Banyak Kesan Tak Elok!
10 MAINAN UNTUK GALAKKAN PERTUTURAN &  TINGKATKAN BAHASA ANAK

Perasan tak, setiap hari kanak-kanak akan menghabiskan sebahagian besar masa mereka dalam bermain. Semasa bermain, dengan adanya rangsangan dan tindak balas dari persekitaran sebenarnya dapat membantu untuk meningkatkan perkembangan bahasa anak-anak. Dekat sini saya kongsikan contoh mainan yang sesuai dari peringkat usia dalam membantu mengalakkan pertuturan anak-anak.

1. ACTIVITY BOARD

Activity Board. Pada peringkat ni anak masih lagi bergelar bayi. Mereka mula mengembangkan kemahiran motor mereka dengan meneroka melalui deria yang ada. Anak-anak juga mula belajar sebab dan akibat ( cause and effect ). Activity board sebegini membolehkan bayi memanipulasi dan melihat kesan setiap sentuhan dan pusingan
2. BLOK

Blok. Blok ialah open ended toys iaitu permainan yang mengalakkan anak imaginatif. Anak boleh membina rumah, kenderaan dan banyak lagi berdasarkan daya imaginasi dan ktrativiti mereka. Untuk anak kecil boleh sediakan blok yang bersaiz besar dan lembut.
3. SHAPE SORTER

Shape Sorter. Pada usia ini, anak telah belajar untuk meningkatkan penyelesaian masalah dan tindakan pada objek. Mainan yang dicadangkan termasuk shape sorter. Lagi menarik jika disediakan bola dan tukul sekali. Ibu bapa boleh menggunakan ini untuk rangsangan bahasa sambil anak cuba untuk mengenalpasti dan membezakan bentuk.
4. SET MEMASAK

Set Memasak. Pada usia ini, anak telah belajar untuk meningkatkan penyelesaian masalah dan tindakan pada objek. Mainan yang dicadangkan termasuk shape sorter. Lagi menarik jika disediakan bola dan tukul sekali. Ibu bapa boleh menggunakan ini untuk rangsangan bahasa sambil anak cuba untuk mengenalpasti dan membezakan bentuk.
5. FRUIT & VEGETABLE SET

Fruit and vegetable set. Anak belajar untuk mengenal nama, bentuk rupa dan warna buah serta sayuran. Sambil melakukan pretend play cara potong buah dan sayur, anak akan belajar untuk berinteraksi tindakan yang mereka lakukan sambil menamakan mainan yang mereka mainkan.
6. DOLL HOUSE

Doll house. Membina dan membaiki rumah anak patung menggalakkan kombinasi permainan yang pelbagai, kemahiran yang diharapkan untuk kanak-kanak berumur 2-3 tahun. Kanak-kanak pada usia ini menunjukkan aksi yang berbeza-beza dan menggunakan frasa dan gabungan ayat yang berbeza-beza (cth. “Saya letak kerusi,” “Boy dapatkan susu”).
7. DOCTOR SET

Doctor set. Kanak-kanak mula tahu untuk melakonkan watak dengan meniru perwatakan realiti yang mereka pernah alami. Lawatan ke doktor adalah satu aktiviti yang tidak dapat dilupakan yang boleh anak-anak cipta semula dengan mainan. Tindakan yang dilakukan adalah lebih kompleks dan pelbagai (cth. pergi ke doktor, dapatkan pemeriksaan, pulang ke rumah)
8. ANIMAL FIGURINE

Animal figurine. Anak akan kaitkan mainan dengan benda hidup sebenar. Anak belajar untuk tahu nama, ciri dan belajar mengelas mengikut kategori yang ada.
9. MARBLE RUN

Mainan ini juga lebih kepada open ended toys dengan cirinya yang mengalakkan anak-anak meneroka, sarat dengan ciri edukasi. Anak lebih kreatif dan imaginasi. Mainan ni akan merangsang rasa ingin tahu anak tentang bagaimana untuk menghasilkan struktur yang stabil, bola bergerak dalam laluan yang berliku dan sebagainya.
10. BOARD GAME

Board Game. Memandangkan kanak-kanak kini memasuki zaman persekolahan, mereka menikmati permainan yang akan mencabar dan mengasah pemikiran mereka. Permainan papan seperti Snakes and Ladders, Cadoo, Scrabble, Candyland, dsb. adalah disyorkan. Permainan ini juga menggalakkan interaksi sosial yang baik.
*Jangan lupa beli mainan untuk anak. Tak salah untuk mereka bermain.
Sumber: Facebook Hanis Athirah Rusli


10 Makanan Ini Untuk Anak Ada Asma, Akan Nampak Perubahan Nanti!

Asma atau dikenali sebagai penyakit lelah adalah antara gangguan pernafasan paling biasa dialami kebanyakan individu. Umumnya, penghidap asma akan berdepan keadaan sesak nafas, batuk dan berdehit, menurut portal Hello Doktor.
Penghidap asma kebiasaannya diberikan ubat dan rawatan untuk mengatasinya. Selain itu, anda boleh jadikan makanan ‘real food’ untuk membantu diet penghidap. Secara tidak langsung, anda akan nampak perubahan yang sangat ketara, walaupun tidak sepenuhnya hilang.

Jom, sama-sama usaha dan ikhtiar!
Baca juga: Rupanya Ini Cara Betul Basuh Buah & Sayur, Baru Anak Lebih Sihat!

BERI ‘REAL FOOD’ & KURANGKAN MAKANAN ULTRA PROSES!
Gambar hiasan: HelloDoktor.

Banyakkan 10 makanan ni untuk anak yang ada asthma. Tak ada satu pun dari makanan ini, yang terus boleh hilangkan asthma anak sebenarnya.
Tapi jika kita ubah sikit diet anak, banyakkan makanan real food macam ni, kurangkan sebanyak mungkin makanan ultra proses, insyaAllah kita akan nampak perubahan yang sangat ketara.
10 JENIS MAKANAN REAL FOOD BUAT PESAKIT LELAH:
1. EPAL
Epal kena ada dekat rumah selalu tau.
2. OREN
Oren pun sama.
3. DELIMA
Delima kalau datang musim dia, beli buat stok untuk anak okay.
4. KACANG ALMOND
Kacang almond untuk anak kudap.
5. IKAN
Ikan menu wajib untuk anak asthma.
6. HALIA
Halia jangan tinggal, terutama waktu kena attack.
7. KUNYIT
Ini pun sama, kunyit hidup.
8. BAYAM
Sayur bayam tumis air sedappp.
9. TOMATO
Tomato bagi makan saja pun boleh.
10. CARROT
Carrot masuk dalam sup ayam. Sedappp!
MAKANAN BOLEH JADI BAJA ATAU RACUN KEPADA ANAK, ANDA PILIH!
Semua real food yang hanya 1 bahan je. Masukkan dalam menu harian dan mingguan anak-anak.
Real food macam ni, boleh kurangkan radang pada paru-paru dan tubuh anak. Asthma kurang nak menyerang atau kalau datang, insyaAllah cepat sembuh.
Syaratnya, ultra processed food kena tinggal dulu. Sebanyak mana pun makanan sebenar yang sihat kita bagi anak, tapi kalau hari-hari anak masih ambil makanan tinggi proses, tetap juga asthma anak akan susah nak sembuh.
Makanan boleh jadi baja untuk tubuh anak. Makanan jugak boleh jadi racun untuk tubuh anak. Tugas kita kan, nak pilih yang mana.
Kita buat sama-sama ya, moga Allah berikan petunjuk untuk kita pilih yang baik-baik buat anak.
Sumber: Facebook Mazliana Mazlan


10 Makanan Ini Mengurangkan Kolesterol ‘Jahat’ Dalam Badan. Amalkan Selalu!

“Ok barang dalam senarai semua dah beli kecuali butter dengan susu. Nak beli ‘butter’ ke marjerin? Orang kata ‘butter’ ni tinggi kolesterol berbanding dengan marjerin. Jadi beli marjerin sahajalah. Tak pasal karang bertambah gemuk aku kalau makan ‘butter’. Syoknya jadi orang kurus, tak payah nak fikir pasal kolesterol..”
Banyak persepsi yang salah apabila berbicara mengenai kolesterol seperti:

Marjerin membantu menurunkan kolesterol
Orang kurus tidak perlu risau mengenai kolesterol
Saya sedang mengambil ubat untuk menurunkan paras kolesterol, jadi saya boleh makan apa sahaja
Biasanya lelaki lebih terdedah pada kolesterol berbanding wanita

Apa sebenarnya kolesterol?
Ia adalah bahan berlemak yang hadir dalam darah. Antara fungsi kolesterol adalah menghasilkan membran sel dan menukar serapan cahaya matahari kepada vitamin D. Ia dipanggil kolesterol baik.
Namun apabila seseorang itu mengamalkan gaya hidup dan pemakanan yang tidak sihat seperti tinggi pengambilan lemak tidak tepu, kurang bersenam, obesiti, merokok serta minum alkohol menyebabkan kolesterol ‘jahat’ berkumpul dengan banyak dalam dinding arteri.

Apabila kolesterol tinggi, maka mudahlah terdedah kepada sakit jantung dan pelbagai penyakit lain.

10 Makanan Mengurangkan Kolesterol ‘Jahat’
Jika ingin mengurangkan paras kolesterol dalam badan, disarankan untuk makan:
Foto Kredit: theleuthjournal.com
1. Biji ketumbar
Bukan sahaja membantu mengurangkan jumlah kolesterol dalam badan malah dapat merawat penyakit kencing manis.
Amalkan: Masukkan dua sudu biji ketumbar dalam satu cawan air dan rebus. Tapis airnya dan minum dua kali sehari. Untuk lebih enak, tambah gula atau susu.
Bawang merah. / Foto Kredit: jurnaldeoas.ro
2. Bawang merah
Saintis di Hong Kong mendapati bawang merah boleh membuang kolesterol yang jahat dan meningkatkan kolesterol yang baik
Amalkan: Masukkan bawang merah, halia dan bawang putih dalam menu diet. Minum campuran jus bawang bersama madu setiap hari.
‘Indian gooseberry’ atau amla. /Foto Kredit: isha.sadhguru.org
3. Indian gooseberry , amla atau buah pokok Melaka
Agen hypolopidemic semula jadi yang menurunkan kolesterol jahat
Amalkan: Ia boleh didapati dalam bentuk serbuk. Masukkan satu sudu serbuk dalam segelas air suam dan minum setiap pagi sewaktu perut kosong
Cuka epal. / Foto Kredit: sheknows.com
4. Cuka epal
Mengurangkan jumlah kolesterol level triglyceride, iaitu kandungan lemak dalam darah. Ia juga baik untuk merawat penyakit darah tinggi, gout dan acid reflux
Amalkan: Campurkan satu sudu cuka dalam segelas air. Minum dua hingga tiga kali sehari setiap hari. Untuk lebih enak, boleh gantikan air suam dengan jus oren, jus epal atau jus kegemaran.
Minum jus buah-buahan juga salah cara nyahtoksin
5. Jus oren
Minum jus oren selalu kerana ia mengandungi vitamin C, folate dan flavanoids yang membantu mengurangkan kolesterol dalam darah
Amalkan: Minum jus oren segar dua kali sehari
6. Minyak kelapa organik
Mengandungi asid lauric yang dapat meningkatkan kolesterol ‘baik’
Amalkan: Makan satu hingga dua sudu setiap hari.
Oat
7. Oat
Mengurangkan kolesterol dan mencegah penyerapan kolesterol ‘jahat’
Amalkan: satu cawan oat bersamaan tiga gram serat dan beta-glucan. Boleh tambah buah atau walnut untuk menyedapkan hidangan oat
8. Minyak ikan
Mengurangkan lemak dalam darah dan mengatasi masalah jantung
Amalkan: minyak ikan atau ikan mentah seperti tuna, salmon, sardin, trout dan bluefish kaya dengan lemak omega Makan satu hingga empat gram lemak omega 3 setiap hari.
‘Red yeast rice’. / Foto Kredit: sanatate.bzi.ro
9. ‘Red Yeast Rice’
Mengandungi kompaun monacolins yang mengurangkan kolesterol
Amalkan: Boleh dibeli di farmasi dalam bentuk tablet, ia boleh dimakan dua kali sehari. Dapatkan dahulu nasihat daripada doktor sebelum mengambilnya. Tidak digalakkan untuk wanita hamil dan menyusu.

10. Kekacang
Walnut, almond dan segala jenis kacang mengawal kolesterol daripada berkumpul dalam badan memandangkan ia kaya dengan serat
Amalkan: Makan seperti snek dalam kadar segenggam setengah

Singkirkan kolesterol ‘jahat’ daripada badan!
Betulkan salah tanggapan tentang kolesterol dan pastikan anda mengambil makanan yang sesuai untuk mengawal parasnya dalam badan.
jadi, simpanlah stok makanan di atas bagi anda yang memang telah didiagnos sebagai ‘tinggi kolesterol’ dan dinasihati oleh doktor.
Untuk mengurangkan kolesterol ‘jahat’ daripada terus berkumpul dalam badan, pastikan juga anda mengamalkan cara hidup sihat. Ini sekaligus akan memelihara daripada dijangkiti penyakit yang disebabkan oleh kolesterol ini.


10 Makanan Paling Tinggi Kandungan Garam – KKM

Dalam sebuah posting oleh Kementerian Kesihatan Malaysia hari ini, 10 makanan telah disenaraikan sebagai makanan yang paling tinggi kandungan garam.
Kebanyakan makanan ini adalah makanan yang biasa dimakan oleh rakyat Malaysia setiap hari.

Nak tahu apa makanan tu?
Jom tengok senarai di bawah.

Senarai 10 makanan paling tinggi kandungan garam
1. Laksa

2. Tomyam dan makanan laut

3. Mee kari

4. Mee udang

5. Roti John

6. Murtabak

7. Yong Tau Foo campur kuah

8. Spageti kuah bolognese

9. Sup daging lembu

10. Mee wantan masak kicap
Foto Kredit: FoodAdvisor
Wah, nampaknya kebanyakan makanan ni memang sedap-sedap belaka. Tapi kenalah beringat sebab tinggi kandungan garamnya.
*Senarai penuh makanan tinggi garam.
http://www.moh.gov.my/moh/resources/Penerbitan/Rujukan/NCD/Garam/Booklet_23_april.pdf
Tips untuk mengurangkan pengambilan garam
1. Kurangkan makanan berkuah.
2. Makan buah-buahan segar tanpa serbuk perasa
3. Jika makan laksa (tidak kira jenis laksa), kurangkan kuah.
Pengambilan garam berlebihan membawa risiko tekanan darah tinggi, masalah jantung dan kegagalan buah pinggang.
Sedap tak semestinya masin!

**Sumber asal: Kementerian Kesihatan Malaysia (KKM)


10 Makanan Ini Boleh Bantu Untuk Hilangkan Dahaga & Sejukkan Badan, Fuh Memang Lega!

Dehidrasi adalah keadaan di mana badan kehilangan garam dan air. Pada musim panas ini, pastikan anda minum air yang mencukupi. Selain itu boleh juga cuba ambil makanan untuk hilangkan dahaga dan sejukkan badan.
Seperti perkongsian Dr Ahmad Samhan di laman Twitter, terdapat 10 jenis makanan dan minuman yang mampu memberikan kesegaran sepanjang hari.

Baca juga: 3 Teknik Masak Jering Dengan Betul Sebelum Makan, Barulah Bagus Untuk Kesihatan
10 MAKANAN UNTUK HILANGKAN DAHAGA & SEJUKKAN BADAN

1. BUAH TEMBIKAI

Tembikai mengandungi 90% air yang dapat membantu menangani dehidrasi. Ia juga mengandungi serat yang dapat mengurangkan sembelit.
2. TEH PANAS
Betul ke minum air panas boleh mengurangkan kepanasan? Benar, minuman berais dapat mengurangkan dahaga. Namun, air hangat dapat membantu meregulasi suhu badan kita.
Teh panas merupakan sejenis diuretik. Ia akan menyebabkan anda membuang air kecil dan berpeluh dengan lebih kerap. Badan mungkin akan kehilangan lebih banyak air namun proses evaporasi yang berlaku melalui peluh dapat membuatkan badan lebih sejuk.
3. AIR KELAPA
Selain rasanya yang manis, air kelapa dapat mengurangkan risiko dehidrasi. Ia juga mengandungi banyak nutrien dan mineral seperti kalsium, magnesium, fosforus dan juga potassium yang penting untuk badan.
4. TIMUN
Sama seperti buah tembikai, timun mengandungi hampir 95% air. Lebih elok dimakan secara mentah atau dijadikan salad kerana selepas dimasak air di dalamnya akan hilang.
5. SUP
Sama seperti teh panas, sup akan menggalakkan anda berpeluh. Apabila peluh tersejat, badan akan rasa lebih sejuk.

6. YOGURT
Protein dalam yogurt dapat mengisi perut dan membuatkan rasa kenyang. Ia juga dapat membantu mengelakkan makanan yang masin dan tinggi kalori.
Yogurt juga mengandungi probiotik yang dapat memastikan sistem pencernaan anda sentiasa sihat.
7. JUS BUAH-BUAHAN SITRUS
Buah oren dan lemon kaya dengan vitamin C dan potassium, sejenis nutrisi yang sangat penting pada musim panas.
8. MANGGA
Jika dimakan sejuk, mangga dapat membantu mengurangkan strok haba. Ia juga mengandungi vitamin A dan C yang dapat meningkatkan sistem imun badan.
9. JAGUNG
Jagung dapat membekalkan badan dengan lutein dan zeaxanthin, sejenis anti oksidan yang penting untuk kesihatan mata. Anti oksidan ini juga dapat mengurangkan risiko degenerasi makula yang dapat menyebabkan kebutaan dalam kalangan warga emas.
10. AIR KOSONG
Jangan lupa untuk minum 6 hingga 8 gelas air setiap hari.
Semoga bermanfaat!
Baca juga: Kerap Sakit Lutut & Kebas Kaki Tangan, Minum Air Rebusan Buang Angin Ini, Cepat Lega!
Sumber: Twitter Dr Ahmad Samhan


10 Manfaat Garam Epsom Pada Tanaman Untuk Kesuburan Pokok & Cara Kegunaan

Garam epsom adalah mineral alami yang terbuat dari magnesium sulfat yang terhidrasi. Garam epsom ini memang memiliki bentuk yang mirip dengan garam dapur yang biasa digunakan untuk menambahkan rasa pada masakan. Namun, jika garam dapur memiliki rasa masin, garam epsom ini memiliki rasa pahit yang tidak enak di lidah.
Garam epsom mampu meningkatkan tenaga pada tanaman, yang memungkinkan tanaman menghasilkan buah yang lebih sihat dan manis. Ikuti artikel ini untuk mengetahui dengan lebih lanjut.

Baca juga: Cendawan Boleh Jadi Pengganti MSG, Masak 10 Jenis Cendawan Ini Untuk Anak

10 MANFAAT GARAM EPSOM

1. Meningkatkan percambahan benih

Magnesium membantu percambahan benih dan membantu menguatkan dinding sel benih.
Cara guna:
1 cawan garam per 100 kaki persegi tanah atau campuran 1-2 sudu gaul dgn tanah semaian.
2. Meningkatkan penyerapan nutrien (akar pokok)

Banyak baja komersial menambah magnesium untuk membantu akar tumbuhan mengambil nutrien penting (nitrogen, fosforus, sulfur). Bagi yang menggunakan bahan-bahan organik untuk memberi makan kepada pokok, sambil menambah epsom garam kepada tanah akan meningkatkan penyerapan secara semula jadi.
Cara guna:
1 sudu 1 pokok tabur pada tanah sekelilng pokok.
3. Mengelak transplant shock (pokok terkejut selepas alih pasu atau ke tanah)

Sesekali selepas alih anak semaian atau pokok-pokok dari bekas kecil ke bekas besar dari pasu ke tanah. Pokok akan layu (terkejut) kerana akar pokok mungkin tercedara ketika proses pengalihan tersebut untuk mengelak ini berlaku boleh guna epsom salt.
Cara guna:
Tabur epsom salt ke sekeliling pokok selepas alih dan tutup semula dengan lapisan tanah.
4. Daun kekuningan

Tumbuh-tumbuhan yang tidak mendapat magnesium yang cukup boleh dikenal pasti dengan daun menguning mereka. Ini kerana magnesium merupakan komponen penting dalam pengeluaran klorofil. Cuba percikan epsom garam sekitar tanaman anda untuk mendapat dedaun sihat.
Cara guna:
Tabur atau siram lebih kurang 1 sudu besar setiap pokok sebulan sekali akan memberi manfaat kepada tumbuh-tumbuhan di taman sayur-sayuran anda, serta mana-mana pokok, pokok renek, bunga dan rumput anda akan hijau semula
Kadar: Siraman 1 sudu + 4 liter air 2 minggu sekali.
5. Elak daun kerinting (pokok cili)

Mencegah leaf curling dengan epsom salt, daun kerinting disebabkan oleh kekurangan magnesium dalam tumbuh-tumbuhan. Sekali lagi, tambah garam epsom untuk tanah di sekeliling pangkal pokok yang sakit. Secara alternatif, untuk penyerapan yang lebih cepat anda boleh mencampurkan 2 sudu besar epsom garam dalam segelas air dan siram terus kepada daun.
Cara guna:
2 sudu + 4 liter air siram pada daun sebulan sekali
6. Mengelak perosak tanaman

Elak siput, ulat bulu, bena, boleh juga untuk mengelak jentik-jentik di dalam bekas hydroponic. Perlu diingat bahawa epsom garam larut dengan mudah larut dalam air, hujan akan mencairkan epsom salt.
Cara guna:
Tabur tempat yang bermasalah.
7. Manis Buah

Tabur epsom salt pada pokok buah-buahan, pokok kacang, sayuran, dan anggur menggunakan kaedah sama dan kuantiti yang dinyatakan di atas untuk meningkatkan tahap klorofil dalam sel tumbuhan membolehkan pokok menghasilkan hasil buah yang manis.
Pokok anggur dan pokok buah buahan.
Cara guna:
Kadar: Siraman 1 sudu + 4 liter air 2 minggu sekali
Tabur 1 sudu setiap pokok 1 bulan sekali
8. Baik untuk pokok tomato menjadikan buah lebih manis

Cara guna:
2 sudu setiap 4 liter siram setiap 2 minggu.
9. Untuk melebatkan buah (cili) buah lebih besar dan lebih pedas

Pokok cili perlu diberi magnesium setiap dua minggu untuk mencapai hasil yang lebih tinggi daripada buah-buahan yang lebih besar.
Cara guna:
Taburkan 1 sudu garam epsom untuk setiap kaki persegi 2 minggu sekali.
10. Pokok rose lebih cantik bunga lebih besar

Guna epsom salt untuk pokok lebih cantik, bunga lebih besar dan lebat, daun lebih gelap. Guna ketika awal penanaman , ketika nampak pertumbuhan baru dan ketika bunga berkemban.
Sumber: Facebook Liyana Mohd Poad


10 Menu Ala-Ala Makanan Restoran Ini Khas Untuk Wanita Berpantang, Menyelerakan!

” Aduhai, sejak dah masuk fasa berpantang ni, nak makan itu tak boleh nak makan ini tak boleh…bosannya”
Pemakanan yang sihat semasa proses berpantang adalah sangat penting. Ini kerana penjagaan rahim dan kesihatan dalam wanita perlu dipantau dan mendapat penjagaan yang sepatutnya. Jadi, pemilihan makanan dan cara masakan makanan tersebut perlu diambil tahu oleh si isteri dan si suami. Tapi, jangan risau dah kalau nak kena makan makanan berpantang yang bosan kerana anda sebenarnya boleh pelbagaikan menu berpantang menjadi menu bertaraf hotel tau!

MENU MENARIK WALAUPUN SEMASA BERPANTANG!
1. GRILLED SALMON & SAUTE’ VEGE
www.facebook.com/9b10h
2. DAGING MASAK HALIA BERSAWI
www.facebook.com/9b10h

3. IKAN MERAH TUMIS BAWANG
www.facebook.com/9b10h

4. IKAN BILIS MASAK ASAM
www.facebook.com/9b10h
5. BUBUR NASI IKAN MERAH
www.facebook.com/9b10h
6. SUP AYAM DAN NASI + CRUNCHY GARLIC
www.facebook.com/9b10h
7. GRILLED CURRY CHICKEN
www.facebook.com/9b10h
8.SPAGETI SALMON AGLIO OLIO
www.facebook.com/9b10h
9. NASI PUTIH + SAMBAL TOK TOK + TENGGIRI BAKAR
www.facebook.com/9b10h
10. OAT PANCAKES + HORLICKS
www.facebook.com/9b10h
*Wah! Memang berselera betul tengok menu-menu berpantang ini. Bukan sahaja ibu tengah berpantang sahaja boleh makan, satu keluarga pun boleh makan tau!
Sumber: 9bulan10hari


10 Menu Sahur Sepantas Kilat Boleh Siap, Mata Mengantuk Pun Boleh Masak!

Nampaknya bulan Ramadan sudahpun tiba! Inilah masanya untuk umat Islam seluruh dunia meningkatkan ibadat di samping seronok disajikan dengan pelbagai jenis makanan menarik. Bukan sahaja menu untuk berbuka puasa sahaja perlu menarik, malah menu untuk anda bersahur juga penting untuk menarik minat seisi keluarga untuk bangun di pagi hari.
Tetapi, mungkin ramai dalam kalangan kita yang akan menjadi sedikit malas untuk masak menu yang rumit ketika sahur. Jadi, kami senaraikan 10 menu simple untuk sahur dimana anda tak perlukan bahan-bahan yang rumit pun. Nak masak sambil pejam mata pun boleh!

1. TELUR HANCUR SIMPLE

BAHAN-BAHAN:

2 biji telur

1/ 2 biji bawang merah besar | dicincang
100gm sayur campur
20gm isi ayam
10gm daun sup | dicincang
1 sudu makan mayones
Garam secukup rasa
Sedikit minyak masak untuk menumis
CARA MEMASAK:
-Pecahkan telur ke dalam mangkuk dan pukul hingga sebati. Ketepikan seketika.
-Panaskan minyak dan tumiskan bawang merah, sayur campur dan isi ayam sehingga masak.
-Kemudian masukkan telur diikuti dengan daun sup. Masukkan sedikit garam.
-Kacau telur sehingga menjadi ketulan kecil. Angkat dan hidangkan mengikut citarasa anda.
2. AYAM LADA HITAM

BAHAN-BAHAN:
500gm isi ayam | hiris kecil
50gm daun bawang
Rempah penumis | bunga lawang, kulit kayu manis dan buah pelaga
3 biji cili merah | hiris memanjang
1 biji bawang besar | dadu kecil
5 ulas bawang putih | cincang
3cm halia mudah | hiris halus
1 sudu teh lada hitam | kisar kasar
1 sudu makan tomato sos
1 sudu makan sos lada hitam
1 sudu makan kicap pekat manis
Minyak untuk menumis
Garam dan gula secukup rasa
CARA MEMASAK:
-Panaskan minyak, tumiskan rempah penumis bersama bawang besar, bawang putih dan halia hingga wangi.
-Masukkan ayam, kacau hingga ayam kecut dan airnya agak kering.
-Seterusnya masukkan sos tomato, sos lada hitam, kicap pekat manis.
-Kacau lagi lebih kurang 2-3 minit.
-Kemudian perasakan dengan garam, gula secukupnya.
-Sebelum angkat, masukkan daun bawang, hirisan cili merah dan taburkan dengan serbuk lada hitam.
-Tutup api, angkat dan hidangkan panas-panas.
3. TELUR MASAK SOS MASAM MANIS

BAHAN-BAHAN:
6 biji telur | direbus dan dibuang kulit
200gm bawang merah | dikisar
20gm bawang putih | dikisar
10gm halia | dikisar
50gm serai | dikisar
1 sudu makan cili giling
1 batang kulit kayu manis
3 biji buah pelaga
2 kuntum bunga lawang
1 tin puri tomato
50gm sos cili
50ml air
Garam dan gula secukup rasa
Minyak masak untuk menumis
CARA MEMASAK:
-Panaskan minyak dan tumis kesemua bahan kisar sehingga wangi.
-Kemudian masukkan puri tomato, kulit kayu manis, buah pelaga dan bunga lawang. Kacau rata.
-Seterusnya masukkan sedikit air dan juga garam serta gula secukup rasa.
-Akhir sekali, masukkan telur dan biarkan didih seketika. Sedia untuk dinikmati.
4.SARDIN TELUR

BAHAN-BAHAN:
1 tin kecil sardin
4 biji telur ayam
50gm cili giling
1/ 2 ulas bawang merah besar | dicincang
20gm cendawan | dihiris
1 sudu makan kicap
1 sudu makan asam jawa | dibancuh bersama 50ml air
Sedikit daun sup
Garam secukup rasa
Minyak untuk menumis
CARA MEMASAK:
-Panaskan minyak dan goreng telur mata. Ketepikan seketika.
-Dengan menggunakan kuali yang sama, tumis bawang merah dan cili giling hingga masak.
-Kemudian masukkan hirisan cendawan dan juga ikan sardin.
-Masukkan air asam jawa, gula dan garam secukup rasa.
-Tambahkan sedikit kicap dan juga daun sup. Tuangkan diatas telur yang telah digoreng tadi.
5.TAUFU TELUR SOS CENDAWAN

BAHAN-BAHAN:
2 paket taufu telur | dipotong
2 ulas bawang merah | dicincang
20gm cendawan | dihiris
10gm lobak merah | dihiris halus
2 sudu makan kicap pekat
50ml air
Garam dan gula secukup rasa
Minyak masak secukupnya
Bawang goreng secukupnya
CARA MEMASAK:
-Untuk menghasilkan sos, panaskan minyak dan tumis bawang merah, cendawan dan lobak merah hingga lembut.
-Kemudian masukkan sedikit air, kicap, garam dan gula secukupnya.
-Seterusnya tuangkan sos ke dalam pinggan dan susun taufu diatasnya.
-Masukkan ke dalam periuk kukusan dan kukus selama 10 minit.
-Hidangkan bersama bawang goreng.
6.NASI GORENG BIASA

BAHAN-BAHAN:
175gm nasi putih
2 ulas bawang putih |ketuk
3 sudu makan cili boh
1 biji telur
100gm isi ayam | potong nipis
100gm udang | bersihkan
100gm sotong | hiris
100gm sawi | potong
100gm kubis cina | potong
Garam secukupnya
Minyak untuk menumis secukupnya
CARA MEMASAK:
-Panaskan minyak di dalam kuali, tumis bawang putih yang telah diketuk bersama cili boh sehingga naik bau.
-Pecahkan dan masukkan telur, garam , isi ayam, sotong, udang, hirisan sawi dan kubis cina. Gaul seketika.
-Setelah itu masukkan nasi gaul hingga rata.
-Angkat dan sedia dihidangkan.
7. IKAN TAMBAN MASIN GORENG CILI API

BAHAN – BAHAN :
300gm ikan tamban masin
150gm bawang besar | dihiris bulat
100gm cili padi | diracik halus
1 biji limau nipis | diambil jusnya
Minyak masak secukupnya
CARA MEMASAK :
-Panaskan minyak dan goreng ikan tamban hingga garing. Ketepikan.
-Gorengkan bawang besar dan cili api hingga layu. Angkat dan toskan minyak.
-Taburkan bahan yang telah digoreng tadi ke atas ikan tamban. Perahkan jus limau nipis di atasnya. Sedia dimakan.
8.IKAN BILIS SAMBAL GARING

BAHAN-BAHAN:
250gm ikan bilis | digoreng garing
1 biji bawang besar | dikisar
15 tangkai cili kering | dikisar
Garam secukup rasa
Bahan perasa secukupnya
Minyak untuk menumis secukupnya
CARA MEMASAK:
-Panaskan minyak masak di dalam kuali. Tumis bahan-bahan kisar sehingga pecah minyak.
-Selepas itu masukkan garam secukup rasa dan bahan perasa secukupnya. Kacau sehinga rata.
-Akhir sekali, gaul dengan ikan bilis tadi seketika. Angkat dan sedia dihidangkan.
9.IKAN TENGGIRI SINGGANG

BAHAN-BAHAN:
3 potong ikan tenggiri
2 inci lengkuas, potong dan ketuk
3 biji bawang merah, hiris nipis
2 ulas bawang putih, hiris nipis
1-2 keping asam gelugor
5-6 biji cili padi
4 batang sayur bendi
Garam dan gula secukup rasa
Serbuk perasa (jika suka)
CARA MEMASAK :
-Bersihkan ikan dan toskan.
-Rebus air dalam anggaran 3 cawan dan masukkan lengkuas, bawang merah, bawang putih sehingga mendidih.
-Masukkan ikan tenggiri, asam gelugor, cili padi dan diikuti sayur bendi di akhir sekali. Rebus sehingga ikan betul-betul masak.
-Perasakan dengan gula dan garam secukupnya. Sedap jika dihidangkan bersama nasi panas dan budu.
10. NASI GORENG AYAM

BAHAN-BAHAN:
175gm nasi putih
2 ulas bawang putih – ketuk
3 sudu cili boh
1 biji telur
100gm sawi – potong
100gm kubis cina – potong
Garam secukupnya
1 ketul ayam ( paha / dada )
Minyak untuk menggoreng secukupnya
CARA MEMASAK
1.Untuk memasak nasi goreng; Panaskan minyak, tumis bawang putih yang telah diketuk bersama cili boh sehingga naik bau.
2.Masukkan telur, garam, sawi dan kubis cina.
3.Masukkan nasi gaul hingga rata. Angkat dan ketepikan.
4.Untuk memasak ayam, panaskan minyak dan goreng ayam yang telah diperap bersama serbuk kunyit dan garam. Angkat dan sedia dihidangkan bersama nasi goreng.
Pilih saja nak masak apa untuk sahur nanti!
Sumber: Daily Makan


10 Perkara Ibu Ayah Kena Buat Kalau Anak Guna Botol Susu, Elak Anak Kena Cirit-Birit

Pengunaan botol susu untuk si manja memang tidak dapat dielakkan walaupun minum susu ibu atau fomula. Tahukah anda, botol susu yang tidak dicuci dengan betul boleh menyebabkan pelbagai penyakit seperti cirit birit kerana pembiakan bakteria.
Jadi, ibu dan ayah kena selalu cuci botol susu anak dengan menggunakan peralatan yang bersesuaian. Pastikan botol susu anak tiada kerak dan bau masam. Secara ringkasnya, ibu ayah kena pastikan 10 perkara dibawah ini diamalkan betul-betul bila anak guna botol susu. Baru anak sentiasa sihat dan tak mudah jatuh sakit.

Baca juga: Elak Anak Bosan Main Mainan Sama, Ini 3 Tips Mak Ayah Boleh Cuba
10 PERKARA IBU AYAH KENA BUAT KALAU ANAK GUNA BOTOL SUSU

1. Usaha cuci botol susu bayi sebaik saja mereka selesai menyusu. Pastikan juga tangan kita tu bersih semasa proses mencuci tu.

2. Tak boleh biarkan sisa susu tak habis lama dalam botol susu. Mesti buang terus sebab kita tak nak ia jadi medium pembiakan kuman dan bakteria, jadi basi lalu menghasilkan bau yang kurang enak.
3. Hati-hati masa mencuci puting susu. Guna berus khas supaya ia tidak mengoyakkan puting. Puting yang terkoyak atau merekah pun boleh jadi sarang kuman membiak.

4. Gunakan juga berus botol khas untuk botol susu supaya seluruh sudut botol tu bersih dan tak ada kotoran yang tertinggal.
5. Gunakan cairan pembersih botol susu yang betul. Cari je liquid cleanser yang khusus untuk mencuci botol bayi. Tak kisahlah jenama apa pun asalkan memang dikhaskan untuk cucian botol dan selamat untuk bayi.

6. Pastikan botol susu sentiasa kering. Jangan simpan terus dalam keadaan basah dan tertutup ya. Keringkan botol setelah dibersihkan atau anginkan ia dengan meletakkan di rak atau tempat khas bagi mengeringkan botol dan puting.
7. Sterilkan botol dan puting secara berkala.
8. Bagus kalau dapat sediakan lebih dari 3 botol susu. Bertukar-tukar botol susu memudahkan parent untuk make sure setiap botol bergilir-gilir dibersihkan sempurna.

9. Paling penting, tukar botol sekurang-kurang setiap 3 bulan – 6 bulan sekali atau apabila botol telah berubah warna, nampak kekuningan dan bercalar sana sini.
10. Akhir sekali, galakkan anak minum menggunakan cawan seawal yang boleh dan secara berperingkat.
Jika bayi selalu cirit birit, periksa balik cara kita kendalikan botol susu mereka. Entah-entah punca keracunan bermula dari situ.
Sumber: Facebook Dr Ahmad Luqman Bukhari


10 Perkara Ibu Mengandung Selalu Percaya, Rupanya Mitos Sahaja!

“Jangan makan kicap tu, nanti anak hitam!”
Bila tengah mengandung ini, memang macam-macam pantang larang yang kita dengar daripada orang tua. Ada yang cakap lain dan ada juga yang berlawanan pendapat sehingga membuatkan si ibu pening dengan larangan tersebut.

Jangan risau, Dr Samhan ada berkongsi 10 perkara ibu mengandung selalu percaya tetapi sebenarnya ianya mitos sahaja. Nak tahu apa? Ikuti perkongsiannya di bawah.
Baca juga: Hukum Dedahkan Baby Bump, Jangan Pandang Ringan!

10 PERKARA IBU MENGANDUNG SELALU PERCAYA, RUPANYA MITOS SAHAJA

1. MAKAN NENAS PENYEBAB KEGUGURAN
Menurut laman web LiveStrong, logik di sebalik mitos kehamilan ini adalah berdasarkan sejenis kompaun digelar bromelain yang terdapat dalam nenas. Bromelain ini dikatakan dapat memecahkan protein lalu menyebabkan pendarahan dan keguguran.
Rana Conway, penulis buku “What to Eat When You’re Pregnant” yang mengkaji hal ini menjelaskan sebenarnya tubuh kita tidak akan mendapat kesan buruk daripada bromelain melainkan kita memakan 7-10 biji buah nanas sekaligus dalam satu masa.
2. HUBUNGAN SEKS BAHAYAKAN JANIN

Wanita mengandung tidak boleh melakukan hubungan seks.Hubungan seks akan menyakiti janin dan dan menyebabkan keguguran. Jangan risau, hubungan intim adalah selamat kerana secara fizikalnya bayi anda dilindungi oleh air ketuban (amniotic sac) dan otot rahim yang kuat.
3. MINUM AIS BAYI JADI BESAR

Salah. Tiada kaitan minum ais bayi akan jadi besar.Bayi akan jadi besar jika kerap minum minuman manis bersama ais dan menyebabkan kencing manis ketika mengandung(Gestational diabetes mellitus).
4. MAKAN KICAP BAYI GELAP, MINUM SOYA BAYI PUTIH

Anggapan ini adalah tidak berasas kerana warna kulit bayi tidak ditentukan oleh makanan ibu hamil. Sebaliknya, warna kulit manusia bergantung kepada pigmen dan juga genetik anda.
5. BENTUK PERUT BOLEH MENENTUKAN JANTINA ANAK

Terdapat 2 perkara yang boleh mempengaruhi bentuk dan saiz benjolan perut wanita hamil iaitu saiz janin serta kedudukannya dalam rahim.
Yang pertama ialah saiz bayi. Memang benar bahawa purata bayi lelaki lebih berat jika dibandingkan dengan bayi perempuan, dan ini dapat menyebabkan benjolan untuk seorang lelaki tampak sedikit lebih besar. Tetapi perbezaan kecil dalam berat badan ini tidak mengubah bentuk benjolan perut bakal ibu.
Yang kedua ialah kedudukan janin dalam rahim. Jika bahagian depan janin itu menghadap perut ibunya maka perut bakal ibu itu akan tampak lebih besar dan terkeluar. Jika janin itu membelakangi perut ibunya maka perut ibu akan kelihatan lebih rata dan kecil.
6. TIDAK BOLEH BERLARI KETIKA HAMIL

Mengandung tidak bermakna para ibu harus berhenti berlari, lebih-lebih lagi yang memang suka aktiviti itu. Bersenam ketika hamil adalah aktiviti yang amat digalakkan, malah ia mampu meningkatkan kecergasan tapi ramai yang menganggap apabila disahkan hamil, semua aktiviti senaman harus dihentikan.Tetapi jangan keterlaluan.
7. KOPI MEMBAHAYAKAN KANDUNGAN

Secara teorinya kafein dapat meningkatkan tekanan darah dan membuat wanita mengandung sering buang air kecil. Selain itu, ia dipercayai dapat menembusi plasenta dan menjejaskan kesihatan bayi dalam kandungan. Seorang wanita hamil dibolehkan mengambil kurang daripada 200mg kafein setiap hari. Ini bermaksud, hadkan pengambilan kopi anda kepada 1 cawan sehari.
8. IBU HAMIL PATUT MAKAN UNTUK 2 ORANG

Ibu hamil sepatutnya mengambil pemakanan yang betul dan nutrisi yang cukup terutamanya individu yang berisiko terhadap kencing manis semasa mengandung.
9. MORNING SICKNESS HANYA BERLAKU WAKTU PAGI

Morning sickness atau mual adalah gejala kehamilan yang paling kerap berlaku pada wanita hamil. Sehingga 80% wanita hamil mengalami masalah ini tetapi hanya 2% yang menderita hanya pada waktu pagi.
Walaupun terdapat perkataan ‘morning’ namun gejala ini boleh berlaku pada bila-bila masa sepanjang hari. Dalam majoriti kes, ia berakhir selepas trimester pertama, tetapi 20% wanita hamil mengalaminya sehingga bersalin.
10. LETIH & MENGIDAM ADALAH TABIAT ‘TERLEBIH’ MANJA

Sebagai suami anda harus faham bahawa perubahan turun naik hormon dalam tubuh seseorang wanita adalah berbeza. Ia juga bukanlah sesuatu yang mudah untuk dikawal. Jadi, pastikan ibu mengandung mengikut nasihat doktor.
Sumber: Twitter Dr Samhan


10 Perkara Ini Mak Ayah Kena Cuba Elak Berlaku Di Rumah, Penting!

Tak mudah sebenarnya mengalas tanggungjawab menjadi insan bergelar ibu dan ayah. Pelbagai tanggungjawab perlu dilaksanakan dalam membesarkan anak-anak sehingga terlupa ada beberapa perkara yang dilakukan sebenarnya salah.
Berikut merupakan 10 perkara mak ayah kena cuba elak berlaku di rumah supaya anak-anak kekal bahagia dan tidak stres. Bukan emosi mak ayah sahaja perlu dijaga, emosi si anak anak juga perlu dijaga.

Baca juga: Kaedah Timer Sticks Bantu Displinkan Anak & Lebih Tepati Masa
10 PERKARA MAK AYAH KENA CUBA ELAK BERLAKU DI RUMAH

1. Mengugut anak. Ini tanda skil komunikasi kita dengan anak masih lemah.

2. Tak letak peraturan yang jelas di rumah.
3. Tipu anak. Sebaiknya kita berkongsi maklumat dengan anak mengikut tahap usia anak.
4. Kita biarkan anak langgar peraturan yang kita dah tetapkan. Anak akan fikir peraturan boleh dilanggar sesuka hati.

5. Bercakap dengan nada dan ayat sarkastik.
– Anak bawah usia 5 tahun tak faham konsep abstrak.
– Anak kecil hanya boleh lihat dunia dari pandangan mereka sahaja (one viewpoint).
– Dia belum boleh tengok dunia dari kacamata orang lain.
6. Desak dan tanya anak berkali-kali kenapa dia menangis. Beri dia masa untuk bertenang dulu.

7. Abaikan emosi yang anak rasa.
– Kita perlu iyakan setiap emosi yang anak kecil rasakan. Mereka sedang belajar memahami setiap emosi yang ada iaitu marah, sedih, gembira dan takut.
8. Elakkan guna ‘Time-out’. Digalakkan untuk guna ‘Time-in’ :
– Duduk di sisi anak semasa dia menangis tanpa marah-marah.
– Peluk dan gosok belakang anak.
– Minta anak ceritakan selepas dia dah bertenang.
9. Kita respon dengan cara menjerit juga bila anak menjerit di rumah.

10. Bila anak terbuat salah, tujukan perkataan dan tindakan kita pada perbuatan yang salah itu. Jangan tuju pada anak.
Tak kira apa pun salah anak, dia tetap anak yang baik. Sentiasa ingat, perbuatan dia yang salah tu boleh dibetulkan.
Salah: “Apa teruk sangat abang ni. Pegang cawan pun tak tahu.”
Anak akan merasakan dirinya tak berguna dan dibenci mak ayah.
Betul: “Nak pegang cawan, macam ni caranya. Bukan macam tadi.”

Anak akan faham, cara pegang cawan je yang salah. Dirinya tetap budak yang baik, mak ayah tetap sayang padanya. Jika diamalkan, keyakinan diri si kecil akan bertambah dan sentiasa bermotivasi untuk perbaiki diri.
Sumber: Twitter Dr Redza Zainol


10 Perkara Menarik Yang Pastinya Buat Anda Mahu Miliki HUAWEI Mate 30 Pro 5G Sekarang!

Memasuki tahun baru 2020, perkembangan teknologi semakin berkembang pesat dengan era 5G dijangka bakal tiba di Malaysia menjelang suku tahun ketiga.
Melihat kepada perkembangan positif rangkaian internet di Malaysia, rangkaian 5G dijangka dapat memberikan lebih manfaat kepada perkembangan teknologi dan dapat membantu memudahkan urusan seharian manusia.

HUAWEI jelas dengan matlamat mereka menjadi jenama terunggul dalam pengeluaran teknologi terkini, bakal menjadi jenama pertama yang memperkenalkan peranti yang mampu menyokong rangkaian 5G di Malaysia melalui telefon pintar mereka HUAWEI Mate 30 Pro 5G. Ini sebab mengapa HUAWEI Mate 30 Pro 5G perlu ada dalam radar telefon pintar yang anda kena miliki!
1. HUAWEI Mate 30 Pro 5G Pencetus Era 5G Di Malaysia

Walaupun ada banyak jenama telefon pintar menyatakan mereka bakal menyediakan perkhidmatan 5G, tapi nampaknya HUAWEI sentiasa satu langkah dihadapan apabila mereka telah menandatangani perjanjian dengan pelbagai syarikat telekomunikasi tempatan sebagai penyedia infrastruktur.

Sehingga hari saja, 47 buah negara telah menawarkan rangkaian 5G secara komersil dan majoritinya menggunakan perkakasan daripada HUAWEI. Antaranya China, Jerman, Itali dan Dubai. Kalau anda menggunakan HUAWEI Mate 30 Pro 5G, anda dapat menikmati akses rangkaian 5G yang stabil bukan saja di Malaysia malah di pelbagai negara lain.
2. Huawei menjadi pembekal tunggal 5G end-to-end
Perlaksanaan teknologi 5G merupakan satu perkara yang ditunggu-tunggu kerana dijangka bakal mengubah lanskap teknologi moden hari ini. HUAWEI tampil dengan rekaan menyeluruh menggunakan teknologi 5G dari rangkaian teras ke peralatan terminal.
Ini meliputi akses HUAWEI kepada front-end dan back-end HUAWEI Mate 30 Pro 5G  termasuk stesen pangkalan 5G, chipset 5G, perkhidmatan cloud 5G, dan sebagainya.
3. Telefon pintar pertama dengan pegesahan SIRIM untuk 5G

HUAWEI Mate30 Pro 5G: 1st 5G SIRIM Certified 5G Smartphone & Price Availability
Why should you get the Huawei Mate30 Pro 5G now?HUAWEI Mate30 Pro 5G is the 1st 5G SIRIM certified smartphone in Malaysia.Why not own the future now? Be ahead of everyone else to experience 5G with an affordable price with the HUAWEI Mate30Pro 5GOwn The Super Flagship HUAWEI Mate 30 Pro 5G for RM4,199. Available from 7th February 2020 onwards.For more information: http://bit.ly/Mate30Pro5GMY
Posted by Huawei Mobile on Tuesday, February 4, 2020

Bagi memastikan teknologi 5G yang ditawarkan memenuhi standard yang ditetapkan, HUAWEI Mate 30 Pro 5G menjadi telefon pintar pertama di Malaysia yang menerima pengesahan SIRIM untuk 5G.
Ini bermakna HUAWEI Mate 30 Pro 5G mampu menyokong semua gelombang rangkaian 5G dan menjadi telefon pintar flagship yang berbaloi untuk dimiliki bagi jangka masa yang panjang.
4. Cip pemprosesan Kirin 990 5G SoC dengan sokongan rangkaian 5G

Cip pemprosesan Kirin 990 5G SoC dengan sokongan rangkaian 5G ialah cip pemprosesan pertama di dunia yang mendapat pengelasan flagship tau. Dengan kombinasi 7nm + EUV, Kirin 990 5G bukan saja menyokong rangkaian 5G SA/NSA, malah membantu memastikan kestabilan penghantaran 5G dan penggunaan kuasa yang rendah.
Cip pemprosesan Kirin 990 5G SoC dengan sokongan rangkaian 5G juga memberikan kelancaran kepada aktiviti telefon pintar. Dengan rangkaian 5G yang laju, ia membolehkan anda menikmati kandungan secara langsung dari web tanpa buffering selain menjimatkan ruang dan kecekapan telefon pintar anda.
5. Menggunakan reka bentuk antenna secara menyeluruh

Jika nak bandingkan HUAWEI Mate 30 Pro 5G dengan telefon pintar perkhidmatan 5G yang lain, HUAWEI Mate 30 Pro 5G terbukti 50 peratus lebih pantas dan kurang penggunaan tenaga.
Ini kerana HUAWEI Mate 30 Pro 5G menempatkan 21 antena di mana 14 antena menyokong semua rangkaian 5G secara global dan memastikan sambungan isyarat 5G berkelajuan tinggi dan stabil.
6. Huawei Mate 30 Pro 5G-Menyokong 5G SA Dan NSA
Buat masa ini, ada beberapa syarikat telekomunikasi menawarkan rangkaian 5G berasaskan NSA (bergantung kepada infrastruktur 4G sedia ada), sementara versi 5G SA pula yang memfokuskan kepada infrastruktur 5G sepenuhnya.
HUAWEI Mate 30 Pro 5G hadir dengan sokongan cip pemprosesan Kirin 990 5G SoC dan modem 5G yang menyokong rangkaian 2G/3G/4G/5G dan untuk 5G pula, ia menyokong 5G NSA dan juga 5G SA.
Jika anda membeli HUAWEI Mate 30 Pro 5G sekarang, telefon pintar ini masih boleh digunakan apabila syarikat telekomunikasi beralih kepada rangkaian 5G SA atau ketika berada di luar negara yang memerlukan anda beralih kepada perkhidmatan yang menyokong rangkaian lebih rendah.
7. Tiada lagi delay atau gangguan ketika bermain permainan video

Keupayaan teknologi 5G pada cip pemprosesan Kirin 990 5G SoC, HUAWEI Mate 30 Pro 5G membolehkan anda menjadi penerima awal untuk menikmati Cloud Gaming video yang beresolusi tinggi pada kadar latensi yang lebih rendah.
Dilengkapi dengan seni grafik CG6 Mali-G76 MC16 GPU pada Kirin 990 5G SoC, ia mampu memproses imej yang besar dengan penggunaan lebih rendah tetapi memberikan hasil grafik lebih baik. Dapatlah anda merasai pengalaman bermain permainan video yang lebih baik!
8. Rakaman video setanding kamera profesional

Bukan itu saja, HUAWEI Mate 30 Pro 5G juga mampu memberikan hasil rakaman video setanding rakaman daripada kamera profesional. Ini jelas menunjukkan HUAWEI mengangkat bidang videografi pada tahap seterusnya dan telefon pintar ini menduduki tempat teratas daripada DxOMark dengan empat Kamera Sensor Leica dengan 123 mata.
Maka, tak hairan jika HUAWEI Mate 30 Pro 5G mampu memberikan hasil rakaman imej waktu malam yang memukau dan lebih hebat. Ia juga mampu merakam video yang berkualiti tinggi dengan adanya cip pemprosesan Kirin 990 5G SoC, yang merupakan ISP 5.0 yang baru dibangunkan untuk penghasilan imej yang lebih berkualiti.
HUAWEI juga ada menganjurkan HUAWEI Film Awards (HFA) di mana anda berpeluang merebut hadiah bernilai USD 20,000, dengan syarat video dirakam menggunakan telefon pintar HUAWEI. Tarikh tutup penyertaan adalah pada 25 Februari 2020. Kalau anda ingin mengetahui lebih lanjut tentang HFA, klik di sini.
9. Kelajuan muat turun 5G terpantas

Lebih istimewa, HUAWEI Mate 30 Pro 5G juga mampu mencapai rangkaian 5G sehingga 1.8mbps. Ini merupakan satu-satunya jenama telefon pintar yang mampu mencapaian kelajuan internet sepantas ini.
Dengan kelajuan sepantas ini, anda dapat menikmati kandungan pada peranti mudah alih tanpa sebarang buffering dan tempoh menunggu yang lama.
10. Reka bentuk yang lebih elegen dan memukau
HUAWEI Mate 30 Pro (kiri) dan HUAWEI Mate 30 Pro 5G (kanan)
Jika HUAWEI Mate 30 Pro hadir dengan kemasan kaca pada panel belakangnya, apa yang membezakannya dengan HUAWEI Mate 30 Pro 5G ialah ia mempunyai panel belakang dengan kemasan kulit jenis vegan yang mesra untuk semua pengguna.
Dengan kemasan ni HUAWEI Mate 30 Pro 5G ternyata tampak lebih eksklusif dan pastinya memberikan rasa yang lebih selesa apabila dipegang dan tiada masalah kesan cap cari yang timbul.
Terokai dimensi baru 5G dengan HUAWEI Mate 30 Pro 5G hanya pada RM4,199!

Jika anda ingin menjadi antara yang pertama menikmati pengalaman 5G sebenar di Malaysia, HUAWEI Mate 30 Pro 5G adalah pilihan terbaik. Dengan pembelian HUAWEI Mate 30 Pro 5G yang bakal dijual seluruh Malaysia mulai 7 Februari 2020, anda boleh menerima hadiah percuma yang bernilai sehingga RM537* tau!
HUAWEI Mate 30 Pro 5G ditawarkan pada harga RM4,199 saja dan ia ialah flagship HUAWEI sebagai telefon pintar berteknologi tinggi pada harga mampu milik. Bukan itu je, korang juga boleh membeli HUAWEI Mate 30 Pro 5G ni bersama pakej telco yang ditawarkan daripada Maxis, Celcom, Digi dan UMobile untuk lebih penjimatan.
Kalau anda ingin tahu lebih lanjut mengenai HUAWEI Mate 30 Pro 5G, klik di sini sekarang.


10 Perkembangan Mental Bayi Pada Usia 0-2 Tahun Yang Mak Ayah Kena Alert!

Bila dah ada anak kecil di dalam rumah, bukan sahaja dari segi pemakanan yang perlu dipantau oleh ibu dan ayah malah perkembangan mental juga amat penting. Sepanjang usia bayi selepas lahir hingga umur 2 tahun, terdapat 10 perkembangan mental yang perlu dipantau seperti anak dah pandai senyum bila tengok orang dan pandai menghisap jari.
10 Perkembangan Mental Bayi Pada Usia 0- 2 Tahun

Semua anak alami 10X perkembangan otak atau di sebut ‘LEAP’ dari usia 0- sekitar 2 tahun. 10 Leap akan terjadi pada tarikh – tarikh berikut (yang mewakili usia bayi) dengan *julat beza sekitar 1-3 minggu* sahaja bagi setiap anak:
1. 5 minggu: Dunia Perubahan Sensasi

Anak ibarat baru tersedar dia telah bertukar dunia. Ini sebabnya ramai ibu berkata anak berubah jadi ‘sukar’ selepas habis tempoh pantang!

2. 8 minggu: Dunia Corak & Bentuk
Anak baru nampak dan sedar dengan kehadiran pelbagai corak, tekstur dan bentuk di sekeliling dan di dalam/pada badannya. Anak mula suka ‘tenung dan kaji jari’ nya misalnya.
3. 12 minggu: Dunia Perubahan Lancar
Anak mula faham dan nampak sebarang pergerakan ringkas yang berlaku di sekeliling dan di dalam badannya. Ramai anak mula hisap jari dan suka main tarik-tarik puting.

4. 19 minggu: Dunia Kejadian
Anak mula ‘explore’ konsep ‘apa akan jadi seterusnya’?. Misalnya bola getah yang jatuh akan melantun naik.
5. 26 minggu: Dunia Hubungan
Inilah usia kemuncak anak menjerit kalau kena tinggal walau sekejap dan dekat !
7. 37 minggu: Dunia Kategori
Usia anak paling pandai buat sepah…dan mula pandai manipulasi, suka buat drama. Ibu jaga-jaga.
8.  46 minggu: Dunia Turutan
Aik? Tiba-tiba anak pandai menyusun dan mengemas di usia ini?
9.  55 minggu: Dunia Program
Anak mula suka buat projek senyap-senyap. Kalau anak senyap dan hilang tu, pasti ada lah kerja nya!. Misalnya, aih? Tiba-tiba dia muncul dengan gincu ibu penuh di mukanya.
10. 64 minggu: Dunia Prinsip
Usia emas untuk ibu mula buat peraturan. NO, anak bukan lagi baby kecil yang jika buat silap boleh dibiarkan atas alasan ‘dia kan budak lagi..’
11. 75 minggu: Dunia Sistem
Anak akhirnya lengkapkan acuan pertama untuk ‘jadi manusia bagaimana’. Ya, BUKAN SEMUA ANAK 2 TAHUN KENA JADI NAKAL. ANAK BOLEH PILIH UNTUK JADI ‘GOOD’ & ‘NICE’ DI USIA INI JIKA ASAS ACUAN NYA ELOK!
Beza leap dengan growth spurt?

1. Leap adalah perkembangan mental manakala growth spurt adalah perkembangan fizikal ( ketinggian, berat, saiz dan skil motor)
2. Usia kejadian growth spurt JULATNYA SANGAT BESAR kerana setiap anak berkembang pada kadar mereka. Misalnya, anak A yang lahir pada tarikh sama dengan anak B boleh berjalan pada usia 10 bulan sedangkan anak B boleh berjalan pada 16 bulan. Besar bukan jaraknya? Kenapa?
– Mungkin anak A adalah bayi atlet yang lasak. Lalu anak A gemar meneroka dan mengasah skil fizikalnya lebih kerap berbanding anak B yang merupakan seorang bayi ‘saintis’ iaitu bayi yang banyak habiskan masa mengkaji dan meneliti objek di sekeliling. Senang cerita anak A tak boleh duduk diam manakala anak B lebih suka duduk setempat kerana sibuk mengkaji.
Atau
– Anak B juga sebenarnya bayi atlet namun mempunyai sedikit halangan fizikal seperti berbadan lebih tembam yang menyukarkannya jadi sama lasak untuk berlatih jalan seperti anak A.
Usia kejadian leap pula JULATNYA KECIL antara anak kerana otak bayi normal berkembang pada usia yang sama dengan kapasiti yang serupa *cuma hanya beza input pengalaman dari respon ibubapa sahaja*
Setiap anak AKAN BERLATIH MENGUASAI BIDANG KEGEMARANNYA DAHULU SEBELUM BERALIH KE BIDANG LAIN.
Usia Leap berdasarkan tarikh lahir atau tarikh jangka lahir?

Kesemua 10 leap yang saya senaraikan adalah BERDASARKAN TARIKH JANGKA LAHIR (edd) yang di beri doktor semasa pertama kali anda di sahkan hamil dahulu.
Mengapa?
-Otak manusia berkembang sejak dalam kandungan dan berterusan hingga selepas di lahirkan. Maka sebab itu, tarikh jangka lahir bayi di guna pakai dalam kiraan leap kerana tarikh itu di anggarkan oleh doktor sejak hari anak di senyawakan. Namun ingat, kerana doktor manusia biasa yang hanya ‘menganggar’, maka itulah punca sedikit julat dalam usia leap.
 Fasa Leap

Jika simptom growth spurt lebih jelas, iaitu bayi meninggi, mula nampak keluar gigi, mula cuba-cuba bergolek untuk meniarap…simptom leap apa pula?  3C :
1. Crying (banyak menangis)
2. Cranky (bad mood, serba tak kena)
3. Clingy (kerap nak berdukung, berdekatan dengan ibu)
Fasa 1: di cirikan dengan 3C
Fasa 2: bayi kurang sedikit 3C. Lebih terkawal.
Fasa 3: bayi selesai leap. Bayi kembali seperti dahulu.
USIA 10 LEAP yang di senaraikan ADALAH PADA FASA 2.
Maksudnya: Bila ibu mula nampak anak tiba-tiba berubah perangai jadi 3C, maka ibu akan dapat lihat , tak lama lagi anak akan mula tunjuk skil-skil dan sikap baru yang di kita bincangkan bagi setiap leap. Maka, dengan ini, ibu akan lebih bersedia untuk membantu bayi dengan aktiviti dan ‘game’ yang akan mempercepatkan bayi menguasai leap tersebut. Hasilnya, lebih cepat bayi move on dari fasa 3C!

Nota tambahan:
– Membesar (leap dan growth spurt) sangat sukar bagi bayi. Ia ibarat bayi bangun 10x di planet yang berbeza sepanjang 2 tahun ini. Jika ia terjadi kepada anda, tidakkah anda juga panik dan resah?
Ketika dunia sekeliling di rasakan berubah, hanya ibuayah yang kekal serupa. Maka sebab itu pada fasa leap 1 (3C) anak ingin melekat saja pada ibu. Hanya ibu yang dia percaya.
– Bayi yang sedia ada isu tidur, seperti tak lena, ‘bad habit tidur’, jam tidur yang kelam-kabut akan jadi 2x susah semasa leap. Malah, bila selesai leap juga dia masih sukar di uruskan kerana poor sleep = bad mood. Maka, ibu akan rasa anaknya ‘sentiasa 3C’, setiap masa sejak dulu. Itulah pentingnya ibu belajar tentang bab tidur anak.
Sumber : Baby Language


10 Petua Nak Tahu Anda Dah Benar-Benar Dapat Cinta Sejati

Cinta sejati sukar dicari dan setiap individu ada cara tersendiri untuk meluahkan cinta terhadap si suami atau isteri. Kekayaaan tidak menjamin sebarang kebahagiaan tetapi cinta berteraskan iman mampu membawa cinta hingga ke syurga.
Buat anda pasangan suami isteri, ini 10 tanda anda mendapat cinta sejati seperti penjelasan Dato’ Dr. Haji Mohd Fadzilah Kamsah.

Baca juga: Hukum Kahwin Dengan Sepupu Sendiri, Boleh Atau Tidak? Ini Penjelasan Mufti
10 PETUA NAK TAHU ANDA DAH BENAR-BENAR DAPAT CINTA SEJATI

Nak tahu kamu benar-benar dapat cinta sejati, ada 10 petua untuk kalian lihat:

1. Cinta itu berteraskan iman. Hubungan kamu dengan Allah semakin kukuh. Ibadah kamu semakin sempurna.
2. Setiap bait kata-kata terselit pujian buat pasangan. ia beri semangat, kekuatan dan tenaga positif untuk mulakan hari.
3. Tegur dengan tertib dan hikmah. Tertibnya mudah. Puji 7 kali dahulu, kemudian kali ke-8 baru menegur.
4. Cinta berputik seperti mula-mula berkenalan dulu. Sentiasa beri hadiah, ucapan cinta, makan di luar dan aktiviti yang dapat memupuk lagi cinta.

5. Menempuh ujian bersama. Sentiasa memberi sokongan tatkala pasangan lemah atau hampir putus asa. Hal itu akan jadi momen yang indah saat kalian sudah berjaya tempuh semua itu.
6. Lihat konflik sebagai jendela untuk mengenali pasangan dengan lebih akrab. Bukan menghukum atau membiarkannya lalui seorang diri. Konflik untuk dihadap bukan dilepaskan.
7. Cinta itu harus berteraskan kejujuran. Tiada penipuan dan kepalsuan dalam memupuk cinta sejati. Tiada dusta dalam hubungan. Kerana lambat laun, ia boleh terhurai juga.
8. Cinta yang tidak pernah berdendam. Maafkan pasangan dengan ikhlas setiap malam sebelum tidur. Kemaafan mencuci hati dan minda, menyembuhkan penyakit, mencantikkan wajah, memakbulkan doa dan menjadi pintu untuk masuknya hidayah Allah.

9. Cinta sejati menghormati perbezaan antara dua insan yang disatukan. Perbezaan yang wujud berfungsi melengkapkan dan memberi keseimbangan antara satu sama lain.
10. Cinta sejati meletakkan hak pada tempatnya. Kita sentiasa menghormati hak, peranan dan tanggungjawab pasangan. Fokus pada usaha memberi daripada menerima. Moga cinta sejati terus wujud dalam rumahtangga kalian ya. In shaa Allah.
Cinta sejati itu wujud cuma perlulah dipupuk agar sesebuah hati dan perasaan menjadi satu cinta. Janganlah dilukai hati yang mencintai diri anda.
Sumber: Facebook Dato’ Dr. Haji Mohd Fadzillah Kamsah


10 Pulau Dalam Malaysia Wajib Anda Teroka. Banyak Aktiviti, Lawa & Bersih!

Keindahan pulau-pulau di Malaysia yang kaya dengan flora dan fauna membuatkan ia setanding dengan pulau di luar negara. Privasi pulau dan jauh dengan kota membuatkan orang ramai memilih pulau sebagai tempat percutian kerana lebih menenangkan jiwa.
Kos perjalanan juga lebih jimat kerana jarak yang dekat serta pakej yang ditawarkan berbaloi dengan kemudahan yang disediakan. Jom tengok 10 pulau dalam Malaysia yang wajib anda teroka. Dah settle 10 pulau ni, baru boleh ke luar negara.

Baca juga: Itinerari Percutian 3H2M Ke Pulau Perhentian Bersama Anak, Siap Ada Private Pool!
10 PULAU DALAM MALAYSIA WAJIB ANDA TEROKA
Rugi kalau tak pernah sampai dekat semua pulau di bawah. Boleh plan percutian bersama keluarga atau rakan-rakan. Jom!

1. PULAU TIOMAN, PAHANG

Pemandangan dua puncak Gunung Simukut akan menemani anda sepanjang perjalanan ke pualu. Dari jauh lagi sudah terasa aura keindahan alam semula jadi yang ditawarkannya.
Pulau ini memiliki status sebagai salah satu daripada pulau yang paling indah di dunia. Pelbagai aktiviti yang boleh anda rancang untuk lakukan seperti meneroka hutan. Selain itu, ada juga Pusat Taman Marin yang berfungsi sebagai tempat pemuliharaan dan riadah untuk pengunjung.
2. PULAU PERHENTIAN, TERENGGANU

Pulau ini terbahagi kepada dua iaitu Pulau Perhentian Kecil dan Pulau Perhentian Besar. Kebanyakan pelancong lebih tertarik untuk melawat pulau Kecil disebabkan oleh kewujudan tempat-tempat penginapan yang menawarkan harga bajet manakala untuk Pulau Perhentian Besar, lebih privasi dan tenang.
3. MABUL ISLAND, SABAH

Kalau nak jauh dari kesibukan kota, Pulau Mabul antara yang sesuai kerana jaraknya terletak jauh dari ibu kota. Air pulau yang sangat jernih dan pada waktu malam boleh melihat keindahan bintang berkelipan.
Untuk menuju ke pulau ini, anda perlu mengambil penerbangan dari Kota Kinabalu untuk ke Tawau yang memakan masa selama hampir 1 jam, dan kemudiannya memandu ke Semporna dalam masa satu jam. Dari pekan Semporna, anda boleh mengambil bot laju untuk ke Pulau Mabul yang hanyalah mengambil masa selama 45 minit.
4. PULAU RAWA, JOHOR

Pulau ini terletak dalam 16 km dari Mersing, Johor. Kawasan di sekitarnya dikelilingi oleh lautan yang biru dan dalam. Aktiviti yang terkenal di sini adalah snorkeling kerana kekayaannya dengan hidupan marin dan batuan karang yang berwarna-warni.
Hanya ada dua sahaja tempat penginapan iaitu Alang’s Rawa dan Rawa Island Resort. Percutian di sini dianggarkan lebih mahal berbanding pulau lain kerana ia lebih privasi dan tertutup.
5. PULAU SIBU, JOHOR

Pulau Sibu ini terdiri daripada beberapa buah pulau berbeza iaitu Pulau Sibu Besar, Pulau Sibu Tengah, Pulau Sibu Kukus dan Pulau Sibu Hujung.
Dalam banyak-banyak pulau yang berkongsi nama ini, Pulau Sibu Tengah adalah yang paling sempurna dari segi fasilitinya kerana terdapat penginapan-penginapan yang selesa.
6. PULAU SIPADAN, SABAH

Pulau Sipadan merupakan sebuah lokasi skuba yang kelima terbaik di dunia. Panorama dasar lautannya mendedahkan keindahan yang terbawa-bawa ke mimpi dek kerana panahan warna-warni terumbu karang dan kepelbagaian spesies ikan yang berenang bebas. Siapa suka skuba memang wajib ke Pulau Sipadan dan hanya dibuka kepada 120 orang penyelam sahaja sehari.
7. PULAU LANGKAWI, KEDAH

Siapa tak kenal Pulau Langkawi, pulau yang sangat popular dengan pelbagai aktiviti dan kaya dengan keindahan alam semula jadi yang mandamaikan jiwa.
Pulau Langkawi juga merupakan syurga bagi sesiapa yang suka membeli-belah kerana ianya adalah sebuah pulau bebas cukai. Nak beli coklat banyak-banyak pun tak ada masalah. Harga yang sangat berpatutan! Seronoknya…
8. PULAU PANGKOR, PERAK

Antara pulau popular di Perak iaitu Pulau Pangkor. Pulau Pangkor menjadi pilihan pelancong kerana banyak penginapan murah dan berbaloi untuk seisi keluarga.
Selain penginapan, makanan juga sedap-sedap dan paling seronok di Pangkor juga ada kedai bebas cukai yang menjual pelbagai jenis coklat berjenama mahal. Wah!
9. PULAU BOHEY DULANG, SABAH

Selain Pulau Mabul, Pulau Bohey Dulang juga merupakan pulau tercantik yang terletak di Sabah.Keistimewaan Pulau Bohey Dulang ialah mempunyai puncak bukit setinggi 300 meter. Untuk ke Pulau Bohey Dulang ini, dari bandar Semporna, anda boleh dapatkan bot ke Pulau Bohey dan perjalanan mengambil masa 20 minit dengan menaiki bot. Jika anda dari Kota Kinabalu, boleh dapatkan penerbangan antara bandar ke bandar Tawau dan seterusnya menaiki pengangkutan awam ke bandar Samporna.
10. PULAU BESAR, JOHOR

Pulau ini agak kecil dengan kepanjangan hanyalah dalam 4 km dan kelebaran 1 km. Aktiviti yang ditawarkan di atas pulau ini juga tidak mengecewakan, anda bukan sahaja boleh bermain bola tampar pantai, tapi padang golf juga turut tersedia.
Untuk menuju ke pulau ini, anda perlu menaiki bot dari Jeti Mersing dan masa yang diambil untuk sampai ke sini hanyalah dalam 30 minit.
Jadi, yang mana satu pulau pilihan hati anda?
Sumber: Facebook Places Malaysia & Mai Singgah


10 Puteri Raja Yang Paling Cantik Di Dunia- Wah! No 8 Itu Dari Malaysia

Masa kecil dulu mesti pernah berangan nak jadi puteri raja kan?
Kalau masa zaman dahulu, mendiang Puteri Diana yang menjadi pujaan ramai wanita dan lelaki dunia kan? Mana tidaknya, cantik, berkarisma, baik hati dan pemurah adalah kriteria yang dimiliki oleh beliau. Namun, sehingga kini, golongan puteri diraja tetap menjadi sumber inspirasi buat ramai wanita tidak kira berdasarkan rupa paras yang cantik mahupun dari segi pencapaian karier. Oleh itu, kami senaraikan 10 puteri diraja yang paling cantik di dunia pada zaman kini! Bukan sahaja cantik, tapi mempunyai latar belakang yang hebat-hebat juga!

1. Puteri Kate Middleton, Duchess of Cambridge
http://www.rsvponline.mx/
Kate Middleton adalah salah seorang puteri diraja yang mendapat perhatian paling tinggi di dunia buat masa sekarang. Bukan sahaja cantik, malah beliau juga merupakan graduan dalam bidang sastera dari University of St. Andrews, dimana di situlah merupakan titik pertemuan beliau dengan Putera William pada tahun 2001. Wanita cantik berusia 35 tahun ini juga, mempunyai dua orang anak bersama Putera William iaitu Putera George dan Puteri Charlotte. Selain selalu mendapat perhatian dengan gaya pemakaian yang selalu ‘up to date’, beliau juga terkenal kerana selalu melibatkan diri dalam aktiviti amal.

2. Puteri Charlene (Monaco)
http://www.thedailybeast.com/

Charlene Lynette Wittstock atau dikenali sebagai Puteri Charlene merupakan bekas perenang Olimpik di Sydney pada tahun 2000 untuk Africa Selatan dan bersara pada tahun 2007. Wanita berusia 39 tahun ini merupakan isteri kepada Raja Albert II dan mempunyai dua orang cahaya mata bersama. Tak percaya umur beliau dah 39 tahun kan? Nampak macam 20-an lagi.
3. Puteri Ameerah bint Aidan bin Nayef Al-Taweel Al-Otaibi
www.arah.com
Puteri Ameerah Al Taweel dilahirkan pada 6 November 1983 dan merupakan puteri Arab Saudi.Beliau merupakan seorang puteri yang sangat pemurah dan mempunyai yayasan sendiri yang dikenali sebagai Al-Waleed bin Talal Foundation. Puteri ini juga mempunyai ijazah dalam bidang perniagaan dari Universiti New Hevan dan merupakan bekas isteri kepada Putera Alwaleed Bin Talal.
4. Puteri Chartlotte Marie Pomeline
http://loanpride.com/
Puteri Charlotte merupakan anak kedua kepada Puteri Hanover, Caroline dan Stefano Casiraghi yang merupakan orang Itali. Beliau merupakan pewaris kelapan yang bakal mewarisi takhta Monaco. Puteri yang berusia 30 tahun dan masih solo ini juga mempunyai latar belakang kerjaya dalam bidang kewartawanan. Beliau merupakan editor bagi majalah Above dan juga duta sukan untuk Gucci. Hebat betul!
5. Permaisuri Rania (Jordan)
http://en.thegreatmiddleeast.com/
Permaisuri Rania merupakan isteri kepada Raja Abdullah Al Hussein dan mempunyai dua orang anak perempuan dan dua orang anak lelaki. Terkenal kerana menjadi sumber inspirasi wanita dunia dengan kecantikan dan gayanya, permaisuri Rania juga banyak melibatkan diri dalam hal-hal pendidikan negara dan juga menjaga kebajikan rakyat dengan baik. Beliau juga selalu dijemput untuk menjadi tetamu jemputan rancangan televisyen kerana selalu memperjuangkan hak wanita.
6. Puteri Sirivannavari Nariratana (Thailand)
http://prestigeonline.com/
Puteri Sirivannavari dilahirkan pada 8 Januari 1987 dan merupakan puteri tunggal kepada Raja Vajiralongkorn dan Sujarinee Vivacharawongse. Beliau sangat meminati sastera dan juga sukan. Puteri Sirivannavari juga pernah mewakili Thailand untuk acara badminton pada tahun 2005 di Filipina dan turut memenangi emas! Selain itu, puteri ini juga mempunyai label fesyen sendiri yang pernah dipamerkan di Paris juga.
7. Puteri Salwa Aga Khan
http://www.tapeciarnia.pl/
Puteri Salwa Aga Khan atau nama asalnya ialah Kendra Spears. Beliau memeluk Islam selepas berkahwin dengan Putera Rahim Aga khan pada tahun 2013. Pada tahun 2008, beliau memulakan kareer sebagai model di New York dan terus berkembang sebagai salah seorang model terkenal yang memperagakan pakaian dari Gucci, Lanvin dan Valentino.
8. Tunku Aminah Maimunah Iskandariah
www.pinterest.com
Rakyat Malaysia pasti kenal kan puteri cantik ini? Beliau merupakan anakanda kedua dan puteri tunggal bagi pasangan Duli Yang Maha Mulia Sultan Ibrahim Ismail Ibni Sultan Mahmud Iskandar dan Yang Maha Mulia Raja Zarith Sofia. Beliau mempunyai enam orang adik-beradik dan mesra disapa sebagai “Tunku Inah”. Selain itu, beliau juga telah belajar untuk menunggang kuda ketika berumur 11 tahun serta mewarisi bakat ibunya yang suka melukis. Wanita berusia 30 tahun ini juga telah mengeluarkan rangkaian set penjagaan kulit iaitu “Luvins The Royal Art of Beauty” yang dibuat khusus bagi setiap wanita tanpa mengira had umur.
9. Permaisuri Jetsun Pema (Bhutan)
www.pinterest.com
Jetsun Pema adalah permairusi Bhutan dan merupakan isteri kepada Raja Jigme Khesar Namgyel Wangchuck.Baru saja berusia 26 tahun, wanita ini juga amat meminati bola keranjang dan melukis. Di Bhutan, beliau dikenali dan selalu menjadi inspirasi wanita kerana cara pemakaian tradisional beliau. Walaupun selalu memakai pakaian tradisional, tetapi kejelitaan dan kelembutan beliau sering menjadi kegemaran penduduk Bhutan.
10. Puteri Keisha Omilana (Nigeria)
http://www.keyword-suggestions.com/
Wanita berkulit hitam yang cantik ini merupakan graduan dalam bidang fesyen dan juga seorang model dan terkenal di Amerika Syarikat. Beliau amat dikenali di sana selepas menjadi satu-satunya wanita berkulit hitam yang muncul dalam iklan Pantene di Amerika. Selain itu, puteri ini juga pernah muncul dalam filem seperti Zoolander dan rancangan televisyen seperti 30 Rock dan SNL.
Cantiknya semua!


10 Rahsia Wanita Jepun Untuk Kekal Muda Dan Kurus, Patutlah Selalu Cantik Je!

Perasan tak yang orang Jepun ni semua cantik-cantik? Bukan itu sahaja, susah untuk jumpa orang Jepun yang gemuk dan nampak tua. Semuanya nampak sebaya saja. Rupa-rupanya, menurut kajian, wanita dan lelaki di Jepun mempunyai jangka hayat yang paling lama berbanding masyarakat di negara lain! Wah, hebat tu. Jadi, nak tahu tak apakah rahsia orang Jepun lakukan untuk kekal sihat, awet muda dan tak gemuk? Jom kita tengok!
1. Bahan makanan yang digunakan adalah ‘simple’
es.123rf.com

Kalau anda nak tahu, bahan masakan orang Jepun ni sangat ‘simple’. Antara barang yang wajib ada dalam setiap dapur adalah ikan, sayur-sayuran, soya, beras, buah-buahan dan teh hijau. Jadi, hampir setiap hari mereka akan menggunakan bahan-bahan ini sahaja untuk dijadikan makanan harian. Bukan sahaja dapat berjimat tetapi bahan masakan asas ini turut berkhasiat tau!
2. Makan makanan yang dimasak di rumah
www.reddit.com

Berlainan dengan masyarakat dari negara lain, rakyat Jepun ini memang ternyata suka makan makanan yang dimasak di rumah. Tak kiralah sibuk atau letih, mereka akan cuba untuk pulang dan masak sendiri di rumah. Kata orang, bila masak sendiri ni lagi puas nak makan kan? Antara menu wajib dan menjadi kebiasaan orang Jepun adalah satu mangkuk nasi, ikan panggang, sayur goreng, miso sup dan satu potong buah-buahan. Selain itu, teh hijau juga dijadikan sebagai minuman wajib ya. Kalau anda nak tahu, orang Jepun memang menggemari ikan dan ini juga kerana negara Jepun merupakan antara negara yang mempunyai sumber ikan terbesar!

3. Utamakan bahan masakan yang segar
http://traveling-tengco.blogspot.my/
Siapa yang tak suka bahan masakan yang segar kan? Kalau sesiapa yang pernah berkunjung ke Jepun, memang ternyata bahan makanan yang dijual di pasar semuanya segar-bugar! Hal ini kerana, orang Jepun mengamalkan untuk membeli barangan basah 30 minit sebelum mereka memasak. Maknanya, mereka tak simpan makanan basah dalam peti sejuk dalam tempoh yang lama. Memang betul-betul segar la ni.
4. Makan dalam kuantiti yang sikit
riesbentoandcooking.wordpress.com
Memang betul bahawa kita kalau nak dapatkan badan yang sihat, perlu makan dalam kuantiti yang sikit tetapi kerap. Itulah yang diamalkan oleh rakyat Jepun sejak kecil lagi. Mereka sudah dilatih untuk makan dalam kuantiti yang sikit dimana makanan tidak akan penuh dalam pinggan. Sebaliknya, setiap lauk akan diletakkan di dalam pinggan yang berbeza dalam kuantiti yang sedikit dan hanya makan jika perlu. Selain itu, orang Jepun juga dilatih supaya menghias makanan dengan cantik. Barulah berselara betul tak?
5. Cara masakan yang sihat
http://www.tottonyc.com/
Memang kalau kita di Malaysia yang makan makanan Jepun pun dah tau yang makanan Jepun ini memang mengamalkan cara masakan yang sihat. Kebanyakkan makanan Jepun memang dimasaka secara kukus, panggang dan ‘saute’. Selain itu, jika ingin menggoreng atau menumis, mereka menggunakan minyak yang sihat seperti minyak zaitun dan minyak bunga matahari untuk memasak. Bukan sahaja makanan akan bertambah sedap malah bagus untuk jantung juga.
6. Selalu makan nasi
www.youtube.com
Ini mungkin mengejutkan ramai orang. Rupa-rupanya orang Jepun memang suka makan nasi! Malah mereka tidak akan pernah terlepas untuk makan nasi dalam masa sehari. Mereka mengaggap daripada makan roti, lebih elok untuk makan nasi dalam hidangan yang sederhana sebanyak dua kali sehari. Pandangan ini agak berbeza dengan masyarakat Barat kerana mereka menanggap nasi atau karbohidrat dapat menggemukkan badan. Jadi, untuk semua rakyat Malaysia, janganlah takut nak makan nasi tu ya!
7. Amalkan ‘heavy breakfast’
www.thespruce.com
‘Breakfast Like a King, Lunch Like a Prince, and Dinner Like a Pauper’. Perumpamaan ini adalah yang diamalkan oleh rakyat Jepun apabila tiba soal makan. Sarapan memang ternyata adalah sajian yang paling penting untuk memulakan hari yang sihat dan bertenaga. Orang Jepun dapat mengekalkan ‘awet muda’ dengan mengamalkan sarapan pagi yang berat iaitu dengan makan nasi kukus, miso sup, telur dadar, ikan, tauhu dan teh hijau sebagai minuman. Dengan mengambil makanan yang berat pada waktu pagi dan makan secara ringan di waktu tengahari dan malam, mereka dapat mengelakkan diri dari terjebak dengan obesiti.
8. Tak amalkan makanan manis
http://www.piecesofvictoria.com/
Berbeza dengan orang Malaysia, masyarakat Jepun tak amalkan makanan manis tau! Bukan mereka tak makan langsung makanan manis seperti kek, coklat dan aiskrim tu, cuma mereka sangat mengawal kuantiti pengambilan gula dalam diet seharian. Ternyata, salah satu tips untuk mendapatkan tubuh badan yang ‘slim’ dan sihat adalah dengan mengurangkan pengambilan gula dalam makanan seharian.
9. Suka makan
http://alternativearea.com/
Berbeza dengan masyarakat Barat yang mengatakan bahawa jika anda sedang berdiet, anda kena kurangkan pengambilan makanan. Namun tidak dengan masyarakat Jepun. Memang sudah dilatih dalam amalan masyarakat Jepun untuk menikmati makanan dan tiada halangan untuk makan sebanyak mana yang mereka mahukan. Tetapi, masyarakat Jepun kini perlu berhati-hati kerana pengaruh makanan segera dari Barat sudah menular dan harap-harap tak meningkatlah kadar obesiti di Jepun.
10. Selalu bersenam
http://bicyclethailand.com/
Bersenam sudah menjadi rutin harian bagi masyarakat Jepun. Malah, menurut majalah Time tahun 2004, ‘How to Live to Be 100’, menyatakan bahawa rakyat Jepun adalah yang paling berada dalam keadaan yang sihat. Malah, di negara matahari terbit ini juga, mereka sudah memperkenalkan amalan bersenam bukan dengan mengunjungi gimnasium sepanjang masa tau. Aktiviti yang diperkenalkan adalah dengan menunggang basikal di sekitar bandar, berjalan ke tempat kerja dan juga mendaki gunung. Jadi, tak payah susah-susah nak ke gimnasium, dengan aktiviti harian pun dah boleh bersenam.
Semoga boleh amalkanlah selepas ini ya!
giphy.com


Ini 10 Idea Biskut Raya Sedap, Berwarna-warni & Beraneka Corak , Confirm Sebalang Tak Cukup!

Nak jamu tetamu ketika sambutan Hari Raya Aidilfitri, mesti kena ada biskut raya yang sedap kan? Bosan juga kalau asyik jamu cornflakes madu dan almond London sahaja. Jangan risau, apa kata anda cuba 10 resipi biskut raya di bawah untuk dihidangkan kepada tetamu yang menziarahi. Confirm licin dan tak cukup sebalang!
Baca juga: Dah Tak Ada Idea Nak Masak Apa? Jangan Risau, Ini 50 Idea Menu Berbuka & Sahur

10 RESIPI BISKUT RAYA MUDAH & SEDAP, CONFIRM LICIN!
1. BISKUT TEMBIKAI POTONG

Bahan-bahan:

250gm buttercup
180gm gula halus
300gm tepung gandum (diayak)
150gm tepung jagung (diayak)
5 sudu cornflakes (diblend halus dan diayak)
1 biji kuning telur
Pewarna kuning, merah & hijau
Bijan hitam (untuk hiasan)

Cara penyediaan:
1. Masukkan butter dan gula. Kacau hingga sebati.
2. Masukkan kuning telur dan kacau lagi.
3. Masukkan tepung gandum + tepung jagung + cornflakes. Gaul hingga rata
4. Bahagikan doh kepada 2/3 bahagian bergantung kepada warna apa yang anda mahukan. Sama ada warna merah atau kuning atau nak dua-dua dan warna hijau.
5. Pastikan doh warna hijau kurang sedikit dari warna merah dan kuning.
6. Buat bulat-bulat kecil ikut selera masing-masing (buat sama banyak tau)
7. Leperkan bulat-bulat hijau sebab nak jadikan kulit luar.
8. Masukkan bulat-bulat merah atau kuning atas kulit hijau tadi dan pastikan kulit hijau meliputi kesemuanya.
9. Buat sampai siap dulu baru ambik pisau yang paling tajam.
10. Bulat-bulat yang dah siap tadi dibelah 4 macam belah telur tu
11. Susun bijan dekat doh yang dipotong itu.
12. Masukkan dalam papercup. Bakar pada suhu 180 selama 20 hingga 30 minit atau sehingga masak. Bergntung pada oven masing-masing.
2. TART BUNGA TULIP

Bahan-bahan:

250gm butter/majerin
30gm gula halus
1 biji kuning telur
300gm tepung gandum
200gm tepung jagung
1/4 cawan susu pekat
1 sudu kecul esen vanila
Pewarna yang disukai
Jem nanas

Cara penyediaan:
1. Pukul butter dengan gula menggunakan senduk kayu. Kemudian, masukkan telur, susu dan esen vanila.
2. Ayak tepung gandum dan tepung jagung. Masukkan dalam adunan sikit-sikit ya. Kalau tepung dah habis letak tapi masih lembik boleh tambah tepung lagi sikit.
3. Tekap acuan bunga atas adunan berwarna pink kemudian letak jem nanas. Muncungkan sedikit di bahagian hadapan dan letak daun menggunakan doh berwarna hijau.
4. Panaskan oven dahulu sebelum mula membakar biskut.
5. Bakar pada suhu 170 api bawah sahaja dan letak biskut di bahagian tengah rak ya. Bakar selama 15 hingga 20 minit atau sehingga masak.
6. Biarkan sejuk baru simpan dalam bekas kedup udara.
3. GERMAN COOKIES

Bahan-bahan:

350g mentega
375g tepung kentang/potato starch
200g tepung gandum, diayak
100g gula ising, diayak
Secubit garam

Cara penyedian:
1. Satukan tepung kentang dan tepung gandum, ayak dan ketepikan.
2. Putar mentega dengan gula aising hingga sebati, masukkan garam. Perlahankan kelajuan dan masukkan tepung sedikit demi sedikit hingga menjadi doh yang lembut.
3. Rehatkan sekejap. Bahagikan kepada 7 bahagian dan masukkan warna yang disukai.
4. Ambil sedikit adunan, kemudian bulat-bulatkan dan susun atas dulang pembakar. Guna garfu dan tekan atas bebola tadi hingga sedikit leper dan membentuk corak. Buat hingga siap.
5. Bakar dalam oven yang telah dipanaskan pada suhu 175 selama 20 minit. Sejukkan atas jaringan sepenuhnya sebelum disimpan dalam bekas kedap udara.
4. BISKUT SARANG SEMUT

Bahan-bahan:

1 buku butter
1 cawan gula
1 cawan tepung custard*
1 cawan tepung jagung*
3 cawan tepung gandum*
1 sudu kecil baking powder*
1 sudu kecil esen vanilla
1 biji kuning telur
Papercups
Choc rice
(Ayakkan semua bahan tanda *)

Cara penyediaan:
1. Pukul butter + gula hingga putih.
2. Masukkan telur & esen vanilla.
3. Masukkan tepung sikit demi sedikit hingga dapat adunan yang sempurna.
4. Parutkan adunan dan masukkan ke dalam papercups.
5. Taburkan choc rice.
6. Bakar suhu 170 selama 20 minit.
5. NUTELLA POD

Bahan-bahan:

1/2 cawan majerin
3 sudu besar gula halus
1 sudu kecil esen vanila
1 biji telur kuning
1 1/2 cawan tepung gandum
1/2 sudu kecil baking soda
1/2 sudu kecil baking powder
1 sudu besar tepung beras
2 sudu besar serbuk badam
Nutella

Cara penyediaan:
1. Kacau majerin dan gula menggunakan senduk kayu. Masukkan telur dan esen vanila.
2. Tepung gandung, baking soda dan baking powder ayak terlebih dahulu. Masukkan ke dalam tepung beras dan serbuk badam. Uli sehingga menjadi doh.
3. Bulat-bulatkan doh dan susun atas dulang. Pastikan jarak-jarak ya sebab doh akan mengembang bila bakar.
4. Bakar doh separuh masak sahaja selama 15 minit dan keluarkan semula untuk buat lubang di tengah. Buat perlahan-lahan takut terbelah dua.
5. Sambung bakar sehingga masak selama 15 minit suhu 160 api atas bawah.
6. Bila dah sejuk, baru letak inti Nutella di tengah.
6. BISKUT DAHLIA

Bahan-bahan:

1 cawan butter
1 cawan gula kaster
1 cawan tepung jagung
1 cawan tepung kastard
1 biji kuning telur
2 cawan tepung gandum
2 titik esen vanila

Cara penyediaan:
1. Gaul sebati kuning telur, gula kastor, butter dan esen vanila.
2. Bila dah sebati, masukkan bahan yang sudah diayak iaitu tepung gandum, tepung kastard dan tepung jagung. Uli hingga sebati.
3. Masukkan ke dalam acuan dan susun atas tray.
4. Bakar suhu 170 api bawah selama 15 hingga 20 minit bergantung oven masing-masing.
7. OREO COOKIES

Bahan A:

200gm mentega
10gm shortening
110gm gula kaster
1/2 sudu teh esen vanila

Bahan B:

250gm tepung gandum
30gm tepung jagung
30gm cornflakes – kisar halus
30gm serbuk badam – disangai
30gm serbuk oreo
1/4 sudu teh baking powder

Hiasan : Coklat masakan putih (dicairkan), serbuk oreo
Cara penyediaan:
1. Pukul bahan A hingga berkrim. Masukkan bahan B dan uli hingga menjadi doh.
2. Canai dan terap. Susun di dalam dulang pembakar dan bakar pada suhu 150 selama 25 hingga 30 minit hingga masak.
3. Sejukkan dahulu. Pipe di atasnya dengan coklat masakan putih dan tabur serbuk oreo sebagai hiasan.
4. Simpan dalam bekas kedap udara.
8. BISKUT 3 BAHAN

Bahan-bahan:

Planta 1 cawan
Tepung jagung 5 cawan
Susu pekat 1 cawan

Cara penyediaan:
1. Gaulkan planta dengan susu pekat sehingga sebati dan masukkan tepung jagung sedikit demi sedikit sehingga menjadi doh.
2. Bentukkan menggunakan acuan dan bakar suhu 160 api bawah selama 20 hingga 30 minit.
9. BISKUT CORNFLAKES CRUNCHY

Bahan-bahan:

250gm butter
50gm tepung jagung
100gm gula perang
200gm tepung gandum
1 sudu teh l esen vanila
300gm cornflakes diramas kasar
Cornflakes secukupnya untuk disalut dengan biskut

Cara penyediaan:
1. Pukul butter dan gula hingga sebati, pakai senduk kayu ya.
2. Masukkan esen vanila, tepung gandum dan tepung jagung yang telah diayak.
3. Gaul sebati dan seterusnya masukkan cornflakes yang diramas tadi ke dalam adunan gaul sehingga sebati.
4 Ambil adunan dan bulat-bulatkan. Kemudian golek dalam cornflakes yang diramas dan susun atas dulang.
5. Bakar biskut dalam oven yang telah dipanaskan dengan suhu 170 selama 15 hingga 20 minit menggunakan api atas bawah.
6. Dah masak tunggu biskut sejuk baru simpan dalam bekas kedup udara.
10. RED PEARL COOKIES

Bahan-bahan:

150gm mentega
150gm tepung gandum
75gm gula kastor
60gm cornflakes
50gm coklat chips
25gm almond nibs
1 sudu teh esen vanila

Cara penyediaan:
1. Kacau mentega, gula, dan esen vanila menggunakan sudip kayu hingga sebati.
2. Campurkan semua bahan kering dan gaul sebati hingga menjadi doh.
3. Cubit doh sebesar ibu jari, bulatkan sedikit dengan jari. Doh biar meninggi supaya tidak meleper sewaktu dibakar.
4. Susun di atas dulang pembakar yang dilapik baking paper. Tekan hirisan ceri merah di bahagian tengah biskut.
5. Bakar dalam oven yang telah dipanaskan dahulu pada suhu 160 selama 20 hingga 25 minit.
6. Sejukkan dahulu sebelum disimpan dalam bekas kedap udara.
Jadi, nak cuba resepi yang mana satu dulu ya? Hmm…
Sumber: Facebook Nor Khomariah Norrohman


10 Sebab Pelukan Hangat Suami Isteri Itu Sangat Baik (Dari Sudut Sains dan Psikologi)

Pelukan adalah satu terapi. Anak-anak suka dipeluk oleh ibu dan ayah mereka. Semasa kita kecil, tentu kita rasa dihargai apabila sering dipeluk cium oleh ibu bapa kita sendiri.
Apabila sudah berumahtangga, sungguh malang jika suami isteri tinggal serumah, tidur sekatil, tetapi tidak saling berpelukan. Kajian mendapati bahawa pelukan dan gurauan mesra dapat mengubati kegusaran, penyakit, rasa berserorangan, tekanan dan ‘anxiety’. Semesti ada sebab kenapa isteri suka dipeluk dan memeluk suami. Pelukan yang romantis, mesra dan hangat, rapat dari hati ke hati juga dapat memberikan kelebihan berikut:

Selesai ijab-kabul, tiada rahsia antara kita
1. Meningkat kepercayaan pada pasangan

Apabila saling berpelukan, suami isteri akan menjadi lebih terbuka. Tiada istilah tidak percaya. Tiada juga istilah menyimpan masalah bersendirian. Semuanya perlu dikongsi.

2. Menaikkan kadar hormon ‘oxytocin’
Oxytocin dikatakan juga sebagai hormon cinta. Apabila banyak hormon cinta ini dirangsang, makan semakin bertambahlah kasih sayang. Apabila kadar hormon cinta ini tinggi, ia dikatakan dapat menghilangkan perasaan ‘lonely’, terpisah dan juga kemarahan.
Cukup terharu apabila pasangan tua masih lagi mesra. Utuh sungguh cinta mereka.
3. Memanjangkan umur
Siapa yang tidak suka berpelukan? Berpegangan tangan dalam masa yang sama, sambil berbual mesra, mata bertentang mata, dapat meningkat kadar hormon ‘serotonin’.  Serotonin dengan kadar normal akan membangkitkan perasaan bahagia. Hormon ini juga akan menaikkan ‘mood’ seseorang. Apabila rasa bahagia, bukankah itu akan memanjangkan umur juga? Benar, hidup mati urusan Allah. Kita perlu berdoa akan sentiasa sejahtera dan dipanjangkan umur agar boleh terus beribadat pada-Nya.
Ini sel darah merah
4. Meningkatkan kadar imun tubuh
Apabila bersentuhan, ia akan mengaktifkan Solar Plexus Chakra. Dikatakan, ia akan merangsang ‘thymus gland’ yang akan mengawal keseimbangan produksi sel darah putih dalam badan. Secara tidak langsung, ia akan menjadikan diri lebih sihat dan jauh dari penyakit. Kami bukan pakar dalam hal perubatan begini. Jika anda perlukan maklumat lanjut, boleh Google sahaja.
Jadilah apa yang anda mahu jadi
5. Meningkatkan rasa “self-esteem” atau harga diri
Jati diri atau harga diri? Pada kami, lebih kurang sama sahaja. Daripada kita dilahirkan, kita dipeluk sana sini. Ini menunjukkan kita disayangi. Hubungan antara harga diri dan pelukan ialah ia masih tersimpan dalam ‘nervous system’ kita sehingga meningkat dewasa. Pelukan yang kita terima daripada ibu dan ayah semasa membesar akan tersimpan dalam ‘cellular level’ selamanya. Secara tidak langsung, ia mengingatkan kita tentang perasaan kasih sayang dan menjadikan kita lebih percaya pada diri sendiri. Lebih mudah lagi, sudah tersemat dalam hati kita untuk menyayangi diri sendiri.
Selepas berpelukan, saling urut suami isteri pula
6. Melegakan otot
Benar, bila otot lega, hilang tekanan atau ‘stress’. Pelukan dapat menghilangkan kesakitan dan membantu meningkatkan peredaran darah pada tisu-tisu lembut dalam tubuh badan.
Jangan lupa peluk anak-anak juga
7. Menstabilkan ‘nervous system’ atau sistem saraf
Mungkin anda tertanya-tanya, apakah itu ‘nervous system’?
Nervous System adalah satu proses yang pantas dan hanya untuk jangka masa yang sekejap. Sumber dari syaufiqmujahid mengatakan bahawa ia terbahagi kepada dua, Central Nervous System dan Peripheral Nervous System Central Nervous System, digerakkan oleh dua organ. Brain dan spinal cord. Kedua-dua organ ini dilindungi oleh tulang (skull-vertebral column) kerana ianya begitu sensitif. Sedikit rosak, boleh mendatangkan masalah.
Peripheral Nervous System, dibahagikan kepada dua. Somatic Nervous System dan Autonomic Nervous System. Somatic, mengandungi fungsi motor nerves dan sensory nerves. Somatic, mengawal setiap pergerakan yang dirancang (voluntary action) oleh badan kita. Seperti contoh, pergerakan tangan kita secara flexion atau extension. Ianya dilakukan dengan menggunakan keinginan kita sendiri.
Autonomic Nervous System, pula mengawal setiap pergerakan yang tak dijangka oleh sistem badan kita, atau kata lainnya bukan dengan keinginan kita sendiri (Involuntary Action). Pernah dengan tentang Nervous System Breakdown? Bayangkan, sistem saraf tidak berfungsi lagi. Mohon jauh dari terjadi sedemikian.
Kena bertolak-ansur, ‘give and take’
8. Mengajar erti memberi dan menerima
Pelukan memerlukan dua orang bukan. Cuba anda berseorangan, boleh peluk diri sendiri tak? Kalau boleh, kami bagi RM1,000. Ok, main-main sahaja.
Apabila berlakunya pelukan, satu pihak akan memberi, manakala satu pihak akan menerima. Ini menunjukkan ‘equal value’ antara keduanya. Maka apabila perasaan samarata itu dihargai oleh kedua-dua pihak, akan timbul rasa kasih sayang.
Saling memahami perasaan masing-masing
9. Meredakan kesedihan dan kedukaaan
Pelukan bukan hanya pada waktu gembira sahaja. Pelukan juga berlaku apabila kita bersedih. Kita memerlukan pelukan hangat dari seseorang. Dengan ini, emosi yang terbeban akan keluar pergi jauh-jauh secara automatik. Orang yang memberi dan menerima pelukan akan berasa kelegaan yang amat sangat.
Sentiasa ‘happy’ dan tenangkan diri dengan alam sekeliling
10. Pengalihan tenaga positif
Ada orang peluk sambil marah-marah? Cuba buat sekali. Kalau tengah marah, selepas itu peluk, secara logik akal, ia akan mengalirkan emosi negatif iaitu amarah tersebut. Namun, tidak logik berpelukan semasa marah. Itu kita panggil ‘bertumbukan’.
Tiada orang berpelukan dengan emosi negatif. Jika negatif sekalipun, ia akan dineutralkan oleh elemen yang positif. Pelukan menggalakkan rasa ’empathy’ dan ‘understanding. Apabila sinergi ini berlaku, semua mendapat manfaatnya.
Kesimpulan
Suami perlu tahu, isteri memang suka dipeluk dan digomol. Lebih-lebih lagi pelukan ‘surprise’ dari belakang. Amalkan selalu, semoga bahagia rumah tangga!


10 Selebriti Antarabangsa Ini Sebenarnya Bertangan Kidal Seperti Anda!

Bersempena dengan Hari Kidal Sedunia semalam, kami senaraikan 10 selebriti antarabangsa yang rupa-rupanya seorang kidal. Sama seperti anda, mungkin suatu hari nanti anda boleh berjaya dan menjadikan mereka sebagai sumber inspirasi. Hebat juga orang yang bertangan kidal ni kan?
1.Tom Cruise

2. Pierce Brosnon

3. Angelina Jolie

4. Brad Pitt

5. Hugh Jackman

6. Jessica Alba

7. Keanu Reeves

8. Mark Walhberg

9. Morgan Freeman

10. Scarlett Johannson

*Amazing!


10 Senarai Barang Keperluan Bayi Yang Ibu Bapa Muda Perlu Ada

“Alamak, aku baru first time nak jadi ibu ni. Barang apa yang nak kena beli?”
Buat anda yang bakal menimang cahaya mata buat pertama kali, mesti rasa gusar dan keliru tentang pemilihan barang untuk bayi kan? Memang banyak sebenarnya barang keperluan untuk bayi yang anda perlu persiapkan. Bukan sahaja tertumpu kepada newborn sahaja, barang keperluan yang kami senaraikan ini juga sesuai untuk bayi berusia 0 sehinggalah 2 tahun ke atas. Jom kita tengok barang apa yang penting tersebut.

1. Baby Play Yard

Playard atau ruang permainan ini adalah sesuai untuk anak-anak yang berumur 2 tahun dan keatas. Apa yang menariknya, anda boleh menjumpai pelbagai variasi warna dan corak playard di pasaran. Waktu anak nak bermain anda boleh hamparkan dan lipat semula apabila selesai bermain.

2. Beg botol susu

Semua ibu atau bapa pasti memerlukan beg botol susu terutama sekali apabila hendak keluar dari rumah. Anda boleh pilih pelbagai jenis beg botol dari saiz kecil sehingga saiz besar. Apa yang bergunanya, beg botol susu ini juga dapat mengekalkan suhu susu yang suam.
3. Baby Carrier

Sebaik sahaja anak berumur 3 bulan dan keatas, mereka lebih banyak merengek apabila tidak didukung. Jadi, salah satu cara yang selamat untuk dukung anak terutamanya apabila berada di luar adalah dengan menggunakan carrier. Banyak pilihan di pasaran mengikut kepada bajet anda sampailah ke harga yang mahal sekali!
4. Sabun basuh baju bayi

Penting untuk anda tahu bahawa baju bayi perlu dibasuh secara berasingan dengan baju kita? Hal ini kerana, bahan yang digunakan dalam sabun basuh baju bayi adalah lebih lembut dan tidak mencederakan kulit bayi yang masih halus. Jadi, jangan lupa untuk beli pencuci baju yang lebih sesuai ya.
5. Tuala bayi

Tuala bayi yang lembut adalah amat penting supaya sesuai dengan kulit bayi yang masih halus. Bukan sahaja boleh digunakan sebagai tuala mandi, ia juga boleh dijadikan sebagai selimut. Memang si manja akan suka apabila kita ‘balut’ diri mereke dengan tuala lembut macam ini.
6. Baby bath tub

Kalau zaman dahulu ibu hanya mandikan si manja di dalam sinki tandas sahaja kan? Berbeza dengan zaman sekarang dimana penggunaan bath tub adalah sangat berguna. Bath tub yang sesuai dan pastinya tidak licin dapat menjamin keselamatan si manja ketika mandi. Bila dah berumur 1 tahun ke atas pun masih tiada masalah bermandi dengan sendiri.
7. Baby wipes

Ketika umur bayi masih berada dalam linkungan 6 bulan ke bawah, kulit mereka masih lagi sensitif dengan produk tertentu. Dengan penggunaan baby wipes yang betul dapat menjamin kebersihan kulit si kecil tidak kira dimana sahaja anda berada. Memang berguna terutama sekali berada di luar kawasan rumah.
8. Botol susu

Ini adalah barang yang paling popular sekali dalam kalangan ibu bapa. Pemilihan kualiti botol susu yang betul amat penting supaya nutrisi dalam kandungan susu terjaga. Kita mestilah tak mahu kualiti botol susu yang tak tahan lama kan? Mahal sikit tidak mengapa, yang penting kualiti.
9. Bedak bayi

Disebabkan kulit bayi adalah sangat sensitif, pemilihan bedak yang betul adalah penting. Bukan sahaja wangi, ada juga produk bedak bayi di pasaran yang dapat membantu mengurangkan kesan ruam pada badan bayi akibat peluh. Ini mesti ada di setiap rumah!
10. Baby Harness

Apabila anak sudah boleh mula berjalan, bahaya kalau terlepas tangan apabila kita berada di luar rumah kan? Jadi, solusinya adalah dengan menggunakan baby harness. Ibubapa yang mempunyai anak berumur 2 tahun keatas mesti ada.
*Selamat membeli!


10 Senarai Kedai ‘Berhantu’ Mak-Mak Boleh Shopping Di Shopee

Semenjak kita berada dalam tempoh PKP, ramai dalam kalangan kita sudah lama tidak keluar membeli-belah macam dahulu. Maklumlah, ini untuk kebaikan kita juga bagi mengekang penularan wabak yang dilihat semakin serius. Tapi, jangan risau kerana anda khususnya mak-mak boleh shopping di kedai serbaneka pilihan secara online sahaja. Memang ‘naik hantu’ dibuatnya!
Artikel berkaitan: 7 Kedai Aiskrim boleh Order Dekat Shopee, Tup Tup Sampai!

List Kedai Shopping PKP Melalui Shopee, Boleh Jadi ‘Gila’!
1.Mr Diy

: https://shp.ee/rccsjf8

2.Kaison

: https://shp.ee/wyh3np5
3.Yubiso

: https://shp.ee/gkqbsrs
4.Tesco

: https://shp.ee/3sy35ys
5.Mydin

: https://shp.ee/m3dmqyi
6.Watson

: https://shp.ee/xwndaxq
7.Guardian

: https://shp.ee/eb9ymaa
8.Tefal

: https://shp.ee/jas8j8e
9.Village Grocer

: https://shp.ee/62kqfec
10.Aneka

: https://shp.ee/3zkcjq8
11.One Living

: https://shp.ee/vn5xmjq
12.Eco Shop

: https://shp.ee/km2nwr5
*Dah tahu nak shopping apa kan?
Sumber: Saiful Bahari via Viral Muafakat Johor


10 Senarai Kedai Menarik Di Shopee Untuk Shopping Barang Anak, Rambang Mata!

Wabak Covid-19 yang melanda sememangnya banyak mengubah aktiviti seharian setiap orang. Kalau sebelum ini boleh keluar membeli-belah untuk barang keperluan anak-anak tetapi berbeza pula pada keadaan sekarang dimana harus duduk di rumah sahaja.
Walau bagaimanapun, mak-mak masih boleh membeli secara online segala barang keperluan si manja mereka tanpa pening-pening harus berada di tempat sesak. Dari A-Z semua ada! Klik sahaja apa yang berkenan di hati.

Baca juga: 10 Senarai Kedai ‘Berhantu’ Mak-Mak Boleh Shopping Di Shopee
SENARAI KEDAI ONLINE DI SHOPEE, RAMBANG MATA TENGOK!
Bagi ibu yang sedang mencari pakaian comel dan pelbagai style, anda boleh membeli di kedai di bawah. Selain itu, kalau mahu menyambut birthday, costume seperti Spiderman juga turut dijual.

1. MOMO HOUSE

: https://shp.ee/hi6k5es
2. LANBO SHOP

: https://shp.ee/za3vw8a
3. QQ BABY SHOP SDN BHD

: https://shp.ee/g9upbda
4. ECGROUP

: https://shp.ee/vrbrvmi
5. MUMMYKIDS

: https://shp.ee/nxmkeui
6. SPOTLIGHT ON STYLE

: https://shp.ee/d4qnudi
7. COMELBABY

: https://shp.ee/d5376js
8. LEESHOESHOP

: https://shp.ee/hd5y4ya
9. MY IDEAL SHOP

: https://shp.ee/jp66yss
10. SK_SHOPEE

: https://shp.ee/riud4qa
Haa pening kan? Bukan setakat barang anak-anak, mak-mak sendiri pun kalau nak tumpang shopping barang sendiri pun boleh. Selamat membeli-belah!
Sumber: Siti Hazilah via Racun Shopee Check